Cwmni trenau yn galw ar ymgyrchwyr i ohirio protest – Golwg360\n9 Tachwedd 2018 am 11:49 Diweddarwyd 10 Tachwedd 2018 am 08:56\nMae’r cwmni sy’n gyfrifol am rwydwaith drenau Cymru wedi galw ar ymgyrchwyr iaith i ganslo protest yn eu herbyn.\nBore yfory, mae Cymdeithas yr Iaith yn bwriadu cynnal protest tros ddiffyg gwasanaethau Cymraeg ar drenau’r wlad.\nMaen nhw wedi derbyn cwynion gan y cyhoedd am docynnau a chyhoeddiadau trenau uniaith Saesneg.\nYm mis Mai eleni fe roddodd Llywodraeth Cymru gytundeb £5 biliwn i gwmni Keolis Amey redeg trenau’r wlad.\nAc ers dechrau ar y gwaith ym mis Hydref maen nhw wedi bod yn cynnal y trenau dan yr enw ‘Gwasanaethau Rheilffyrdd Trafnidiaeth Cymru’.\nMewn neges sydd wedi dod i law golwg360 mae ‘Gwasanaethau Rheilffyrdd Trafnidiaeth Cymru’ yn galw am gyfarfod â Chymdeithas yr Iaith, ac am ohirio’r brotest.\n“Caf ar ddeall bod y Gymdeithas wedi trefnu protest ar gyfer dydd Sadwrn, ac roeddwn i’n meddwl tybed a fyddech chi’n hoffi gohirio hynny tan i ni gael cyfarfod cychwynnol yn y lle cyntaf?” meddai swyddog ar ran y cwmni.\nYn ymateb mae’r ymgyrchwyr yn dweud: “Nid yw’n briodol o gwbl i gorff ofyn i’w defnyddwyr beidio â defnyddio eu hawliau democrataidd i brotestio.”\nMae Cymdeithas yr Iaith yn honni eu bod wedi derbyn “sawl cwyn gan aelodau o’r cyhoedd” yn erbyn ‘Gwasanaethau Rheilffyrdd Trafnidiaeth Cymru’ a ‘Trafnidiaeth Cymru’.\nLlywodraeth Cymru sy’n berchen ar ‘Trafnidiaeth Cymru’, a’r is-gwmni yma oedd yn bennaf gyfrifol am ddyfarnu’r cytundeb i ‘Gwasanaethau Rheilffyrdd Trafnidiaeth Cymru’.\nMae Cymdeithas yr Iaith wedi rhoi rhestr o gwynion at ei gilydd, sy’n cynnwys:\ncyhoeddiadau sain uniaith Saesneg ar y trenau\nynganiadau gwallus ar gyhoeddiadau sain\nenw uniaith Saesneg ‘Transport for Wales’ ar arwyddion electronig\ngwallau yn y Gymraeg ar y wefan\ntocynnau trên uniaith Saesneg\nMae’r ymgyrchwyr iaith wedi cysylltu â Chomisiynydd yr Iaith, Meri Huws, gan honni bod y Gymraeg yn cael ei thrin yn llai ffafriol, ac yn galw arni i gynnal ymchwiliad cyffredinol i’r ddau gorff.\nMi fydd Cymdeithas yr Iaith yn protestio am 10.30 bore fory y tu allan i swyddfa Trafnidiaeth Cymru ar Stryd Wood yng Nghaerdydd.\nDywedodd Colin Lea, Cyfarwyddwr Masnachol a Phrofiad Cwsmeriaid Trafnidiaeth Cymru:\n“Mae gennym gynlluniau cyffrous yn Trafnidiaeth Cymru i drawsnewid trafnidiaeth ar gyfer cenedlaethau’r dyfodol, ac mae hyn yn cynnwys cynllun uchelgeisiol i wella gwasanaethau dwyieithog i’n cwsmeriaid.\n“Rydym am gael deialog agored â’n holl gwsmeriaid a’n rhanddeiliaid. Ar ôl clywed am fwriad Cymdeithas yr Iaith i weithredu, fe wnaethom eu gwahodd i gyfarfod â ni er mwyn trafod eu pryderon wyneb yn wyneb cyn cymryd unrhyw gamau.\n“Mae’r gwahoddiad yna o hyd i gael trafodaeth adeiladol â nhw pan fyddan nhw’n barod i wneud hynny, ac nid ydym yn ceisio gwadu hawl ddemocrataidd unrhyw un i brotestio o gwbl.”


Os ydych yn marw yn ystod eich gwasanaeth a chithau’n aelod o GDT 1992, bydd grant marwolaeth yn daladwy. Fel arfer bydd hwnnw’n ddwywaith eich cyflog pensiynadwy ar ddyddiad y farwolaeth neu, os oeddech yn absennol yr adeg honno, ddwywaith waith eich cyflog pensiynadwy yn union cyn i’ch absenoldeb ddechrau. Os ydych yn gweithio’n rhan-amser bydd y cyflog pensiynadwy yn ôl y raddfa ran-amser.\nMae rheolau treth yn atal talu grant marwolaeth mewn perthynas ag unigolyn sydd wedi cyrraedd 75 oed ond mae’n annhebygol y byddai diffoddwr tân yn dal i wasanaethu yn yr oed hwnnw.\nByddai’r Gwasanaeth Tân ac Achub (GTA) yn talu'r grant marwolaeth i'ch briod neu bartner sifil cyfreithiol a bwrw nad oeddech yn byw ar wahân adeg y farwolaeth. (Mae hyn yn golygu mwy na gwahaniad corfforol e.e. a fyddai’n wir yn achos diffoddwr tân i ffwrdd o gartref yn mynychu cwrs hyfforddiant; mae’n awgrymu bod o leiaf un o’r pâr priod neu’r partneriaid yn cydnabod bod y briodas neu’r bartneriaeth wedi dod i ben).\nOs ydych yn ddi-briod, heb fod mewn partneriaeth sifil, a heb fod yn byw ar wahân, bydd y grant marwolaeth yn cael ei dalu i’w gynrychiolydd personol.\nPan fo aelod o GDT 1992 yn marw (naill ai cyn neu ar ôl ymddeol), os yw wedi cwblhau 2 flynedd o leiaf o wasanaeth pensiynadwy bydd pensiwn yn cael ei dalu i’r priod sy’n goroesi.\nA bwrw nad yw’r gŵr a’r wraig yn byw ar wahân bydd pensiwn y gŵr gweddw/gwraig weddw yn achos aelod o’r cynllun sydd mewn swydd yn hanner cyfanswm y pensiynau salwch haen is a haen uwch y byddai’r diffoddwr tân wedi bod â hawl iddo pe byddai wedi ymddeol ar sail salwch ar ddyddiad y farwolaeth. Yn achos aelod o’r Cynllun sydd wedi ymddeol, lle’r oedd y briodas wedi'i chynnal cyn i’r ymadawedig beidio â bod yn ddiffoddwr tân; hanner pensiwn y cyn-ddiffoddwr tân fel y’i cyfrifir cyn ei leihau ar gyfer cyfnewid; ac yn achos diffoddwr tân, neu gyn-ddiffoddwr tân sydd â hawl i bensiwn gohiriedig nad oedd yn cael ei dalu ar ddyddiad y farwolaeth; hanner y pensiwn gohiriedig. Os oedd yr aelod o GDT 1992 wedi gweithio’n rhan-amser caiff hynny ei ystyried wrth asesu’r pensiwn i’r gŵr gweddw/gwraig weddw.\nAm y 13 wythnos gyntaf yn dilyn marwolaeth aelod, bydd pensiwn y priod neu’r partner sifil, gan gynnwys unrhyw Fudd-daliadau Pensiwn Ychwanegol i oroeswyr, yn cael ei ychwanegu i lefel cyflog pensiynadwy yr ymadawedig (marwolaeth mewn swydd) neu i lefel y pensiwn a dalwyd (marwolaeth wedi dechrau derbyn pensiwn). Nid yw’r ychwanegiad yn berthnasol i bensiwn gohiriedig nad oedd yn cael ei dalu ar ddyddiad y farwolaeth. Os nad oes pensiwn yn daladwy i briod neu bartner sifil ond mae pensiwn yn daladwy i blentyn, bydd y swm atodol yn cael ei ychwanegu at y pensiwn hwnnw.\nOs yw aelod o GDT 1992 yn marw (cyn neu ar ôl ymddeol) ac yntau/hithau mewn partneriaeth sifil gofrestredig, byddai gan y partner sy’n goroesi hawl i bensiwn ar sail yr egwyddorion tebyg i’r rheiny a nodwyd ar gyfer gŵr gweddw/gwraig weddw ond byddai’n adlewyrchu’r gwasanaeth ers 6 Ebrill 1988 yn unig.\nNA fydd pensiwn goroeswr yn dod yn daladwy i bartner cyd-fyw o dan GDT 1992.\nPan fo aelod o Gynllun 1992 yn marw (cyn neu ar ôl ymddeol) mae pensiwn yn cael ei dalu i blentyn cymwys. Asesir cymhwysedd y plentyn ar ei ddibyniaeth ar yr aelod o’r cynllun – rhaid i’r plentyn fod yn ddibynnol ar ddyddiad y farwolaeth, ac:\nyn blentyn o briodas neu bartneriaeth sifil yr aelod o Gynllun 1992 (pan fo’r briodas neu’r bartneriaeth sifil wedi’u cynnal ar neu gyn y diwrnod olaf o wasanaeth);\nRhaid hefyd ystyried oed y plentyn. Os yw’r plentyn o dan 18 oed, mae’r pensiwn yn daladwy ym mhob achos. Os yw'r plentyn yn 18 neu’n hŷn a dan 23, mae’r pensiwn yn daladwy yn unig, os oedd y plentyn mewn addysg llawn amser neu’n barhaol anabl ar ddyddiad y farwolaeth ac wedi bod felly ers hynny. Wedi cyrraedd 23 oed, mae’r pensiwn yn daladwy yn unig os oedd y plentyn yn barhaol anabl ar ddyddiad y farwolaeth ac wedi bod felly ers hynny.\nBydd swm y pensiwn sy’n daladwy yn dibynnu ar nifer y plant cymwys ac a oes gan y plentyn neu blant riant sy’n goroesi.\nNID oes grant marwolaeth yn daladwy os yw’r diffoddwr tân, adeg ei farwolaeth, eisoes wedi gadael y gwasanaeth neu wedi gadael Cynllun 1992.


UAC yn pwysleisio cyfraniad amaethyddiaeth i’r Iaith Gymraeg – Swansea Herald\nMAE Undeb Amaethwyr Cymru’n edrych ymlaen at wythnos brysur yn yr Eisteddfod Genedlaethol (4-12 Awst) yn hyrwyddo pam bod #AmaethAmByth, a chyfraniad hanfodol teuluoedd amaethyddol wrth ddiogelu’r iaith Gymraeg yn ein cymunedau gwledig.\n“Bydd cyfle i’r rhai sy’n ymweld â stondin UAC ddysgu mwy am bwysigrwydd #AmaethAmByth i’n economi wledig a bywyd gwledig Cymreig wrth gwrs. Bydd croeso cynnes yn aros pawb sy’n mynychu’r Eisteddfod Genedlaethol, ac rwy’n gobeithio gweld nifer o’n haelodau ar y stondin,” dywedodd Llywydd UAC Glyn Roberts.\nMae ymchwil yn dangos, bod y rhai hynny sy’n siarad Cymraeg o fewn y categori ‘Amaethyddiaeth, egni a dŵr’ ar draws Cymru yn gwneud cyfraniad hanfodol at ddiogelu’r iaith yn nhermau niferoedd ac yn enwedig o safbwynt y gyfran sy’n siarad Cymraeg o fewn y categori (29.5%) ac yn sylweddol uwch na’r gyfran gyffredinol sy’n siarad Cymraeg (17%).\nGellir dadlau, byddai dadansoddiad tebyg o rai sy’n ymwneud yn unig a’r diwydiant amaethyddol yn dangos canran uwch eto, ac yn dangos cyfraniadau uwch o ran y rôl a chwaraeir gan ffermio wrth warchod yr iaith Gymraeg. Bydd yna wybodaeth bellach a’r adroddiad ‘Ffermio yng Nghymru a’r Gymraeg’ ar gael ar stondin UAC (rhif stondin 405-406).\nFelly mae camau sy’n tanseilio hyfywedd amaethyddiaeth yng Nghymru yn debygol o fod yn fygythiad sylweddol i’r iaith Gymraeg. Mae effeithiau Brexit ar amaethyddiaeth yn bwnc sy’n cael ei drafod yn gyson: Bydd Llywydd UAC Glyn Roberts yn tynnu sylw at bwysigrwydd cyfnod pontio Brexit fesul cam yn ystod trafodaeth ar ‘ddyfodol cymunedau amaethyddol ar ôl Brexit’ ar stondin Cymdeithas yr Iaith dydd Llun am 2yp. Mae traean o boblogaeth Cymru yn byw mewn ardaloedd gwledig lle mae ffermio, a busnesau sy’n dibynnu ar amaethyddiaeth yn chwarae rôl hanfodol mewn economïau lleol, yn ogystal â’r iaith Gymraeg.\nWrth siarad am bwysigrwydd yr Iaith Gymraeg, dywedodd Llwydd UAC Glyn Roberts: “Mae’n rhaid i ni gydnabod y ffaith bod patrymau iaith yn newid, ond mae angen i economi gref Gymreig gael ei chefnogi gan ein hiaith, er mwyn cadw’n hunaniaeth Gymreig.\n“Felly, nid ffermio’n unig sydd ar ein stondin, mae’n ymwneud â’r gydnabyddiaeth ehangach o ‘#AmaethAmByth’, y cadwyni cyflenwi, sut mae arian yn cylchredeg yn yr economi leol, lle mae pobl yn goroesi, lle mae elw yn cael ei wneud, a’n diwylliant yn parhau i ffynnu.”


Gwasanaethau iechyd yn cael eu gohirio oherwydd cynnydd mewn achosion - CBS Pen-y-bont\nPosted on: Dydd Iau 17 Rhagfyr 2020\nMae Bwrdd Iechyd Prifysgol Cwm Taf Morgannwg wedi cychwyn gohirio rhai gwasanaethau, er mwyn adleoli staff i gynorthwyo gyda chynnal gweithredoedd craidd a brys yn dilyn cynnydd mewn nifer o achosion Covid-19.\nMewn cyfarfod llawn gyda Chyngor Bwrdeistref Sirol Pen-y-bont ar Ogwr ar ddydd Mercher 16 Rhagfyr, dywedodd Paul Mears, prif swyddog gweithredol Bwrdd Iechyd Prifysgol Cwm Taf Morgannwg fod 116 claf yn cael eu trin ar hyn o bryd ar gyfer Covid-19, neu'n adfer ar ei ôl, yn Ysbyty Tywysoges Cymru. Mae 53 claf ychwanegol yn adfer yn Ysbyty Seren, ysbyty maes Pen-y-bont ar Ogwr.\nDywedodd Mr Mears: "Mae'r gyfradd uchel ofnadwy o haint yn ein hardal - un o'r uchaf yn y DU, nid Cymru yn unig - yn rhoi pwysau sylweddol ar ein gwasanaethau. Wrth edrych ymlaen at fis Ionawr, rydym yn disgwyl cynnydd sylweddol, sy'n golygu y bydd yn rhaid i ni edrych ar ba wasanaethau y gallwn eu darparu yn y Flwyddyn Newydd, a beth fydd yn rhaid ei ohirio fel bod adnoddau ar gael."\nMae nifer o staff iechyd a gofal cymdeithasol yn absennol o'r gwaith gyda Covid-19 yng Nghwm Taf Morgannwg, ac mae hyn yn codi heriau ychwanegol o ran darparu gwasanaethau. Mae'r bwrdd iechyd wedi cyhoeddi:\nBydd yr holl glinigau nad yw'n frys i gleifion allanol yn cael eu gohirio - mae hyn yn cynnwys wyneb yn wyneb ac ar-lein\nBydd yr holl lawdriniaethau nad yw'n frys a gynlluniwyd yn cael eu gohirio\nBydd yr holl glinigau nyrs arbenigol yn cael eu gohirio\nBydd yr holl wasanaethau diagnostig nad yw'n frys (e.e. radioleg/endosgopi) yn cael eu gohirio\nBydd yr holl wasanaethau canser brys a chleifion clinigol brys yn parhau i gael eu gweld\nBydd y bwrdd iechyd yn cyhoeddi diweddariadau os bydd unrhyw newidiadau pellach. Mae'n gweithio i sicrhau y rhyddheir cleifion sy'n ffit yn feddygol, nad oes angen gofal ysbyty arnynt mwyach, yn gyflym, a bod rhaglen brechlyn Covid-19 yn parhau i gael ei darparu.\nYn y cyfarfod ddydd Mercher, dywedodd Mr Mears fod y bwrdd iechyd yn gweithio gyda chydweithwyr yn y cyngor i geisio cyfyngu'r amser mae cleifion yn disgwyl i adael yr ysbyty, drwy sicrhau bod cymorth ar waith iddynt, er mwyn dychwelyd i'w cartrefi neu gartref gofal yn ddiogel.\nDywedodd nad oedd cyfleusterau yn yr ysbyty maes i ynysu pobl yn hawdd, wrth egluro pam fod Ysbyty Seren yn cael ei defnyddio ar gyfer y bobl hynny sy'n adfer ar ôl cael Covid-19 yn unig, yn hytrach na chleifion gyda'r feirws.\nMae sefyllfa ddifrifol yn ein hwynebu, o ganlyniad i'r cynnydd mewn achosion o goronafeirws. Mae gwasanaethau cymdeithasol yn wynebu pwysau ychwanegol o ganlyniad i gynnydd mewn absenoldeb staff, un ai oherwydd Covid-19 neu am eu bod angen hunanynysu.\nByddwn yn annog bob preswyliwr ym Mhen-y-bont ar Ogwr i barhau i ddilyn canllawiau ar wisgo gorchudd wyneb, cadw pellter cymdeithasol, golchi dwylo, ac ystyried goblygiadau posib eu gweithredoedd.\nOs allwn weithredu nawr, gallwn helpu i ddiogelu ein ffrindiau, teuluoedd, cymdogion a'n hunain rhag y feirws marwol hwn.\nAelod cabinet dros wasanaethau cymdeithasol a chymorth cynnar, Nicole Burnett\nOs byddwch yn datblygu symptomau coronafeirws, megis tymheredd uchel, peswch newydd, parhaus neu'ch bod wedi colli neu wedi sylwi newid yn eich synnwyr arogli neu flasu, mae'n rhaid i chi hunanynysu ar unwaith a gwneud trefniadau am brawf coronafeirws.\nAm ganllawiau ar hunanynysu, ewch i wefan Llywodraeth Cymru ac am fanylion am brofion Covid-19, ffoniwch 119 neu ewch i'r dudalen coronafeirws ar wefan Llywodraeth Cymru.\nAm ragor o wybodaeth am y newidiadau dros dro i wasanaethau, ewch i wefan Cwm Taf Morgannwg.


Chwarae dros Gwanwyn 2021 (rhifyn 57) by Play Wales - Issuu\nChwaraeGymru dros Rhifyn 57 Gwanwyn 2021\n2 | Chwarae dros Gymru | Gwanwyn 2021\nCynnwys 3\t6\t8\t10 12 14 16\nNewyddion Maniffesto 2021 Polisi chwarae Chwarae tu allan mewn lleoliadau Strydoedd, trefi a dinasoedd cyfeillgar at blant Creu mannau cynhwysol i chwarae Datblygu a rheoli mannau chwarae\nGolygyddol Mae chwarae’r tu allan yn ffordd bwysig i blant fod yn egnïol, cael hwyl a rhyngweithio gyda’r byd o’u hamgylch. Rydym wedi adrodd dro ar ôl tro am y cyfoeth o dystiolaeth sy’n arddangos bod chwarae’n hanfodol ar gyfer lles meddyliol ac emosiynol plant – ac ar gyfer eu hiechyd corfforol. Yn drist iawn, ond yn ddigon dealladwy, mae teimlad cyffredin bod plant wedi eu heffeithio, mewn ffordd negyddol, gan COVID-19 a’r cyfyngiadau (a ddyluniwyd i’w ffrwyno) ar eu rhyddid a’u cyfleoedd i chwarae, yn enwedig gyda’u ffrindiau. Mae plant 7 i 11 oed yng Nghymru wedi dweud wrth Gomisiynydd Plant Cymru eu bod wedi chwarae llai, ac mae plant hy^n yn dweud eu bod wedi ymlacio llai ym mis Ionawr 2021, o’i gymharu â mis Mai 2020. Mae’r plant yn adrodd hefyd eu bod yn gweld eisiau chwarae’r tu allan gyda’u ffrindiau. Er nad yw’r canfyddiadau hyn, o bosibl, yn ddim syndod i ni dylai\nDiolch 18 19 20 21 21 22\nYr hyn y mae plant yn ddweud am fannau i chwarae Awgrymiadau anhygoel: iechyd a diogelwch Canllawiau gwaith chwarae newydd Dan y chwyddwydr… Fframwaith sicrhau ansawdd Cymunedau chwareus\npawb ohonom fod yn bryderus i glywed bod yr arolwg Coronafeirws a Fi diweddaraf yn dangos gostyngiad yn nifer y plant sy’n adrodd eu bod wedi treulio mwy o amser yn chwarae. Mae rhieni’n adrodd bod chwarae wedi helpu plant i ymdopi gyda’r pandemig ac mai chwarae’r tu allan yw’r ffordd fwyaf poblogaidd iddynt helpu eu plant i chwarae. Fodd bynnag, mae llawer o gyfyngiadau dros y flwyddyn ddiwethaf wedi effeithio ar gyfleoedd i blant chwarae a chymdeithasu gyda ffrindiau. Rydym wedi dyblu ein galwadau ar i Lywodraeth Cymru osod chwarae wrth galon cefnogi plant fel rhan o’n hadferiad yn sgil coronafeirws. Mae ein Maniffesto ar gyfer chwarae plant yng Nghymru yn cymell Llywodraeth newydd Cymru i barhau â’r traddodiad cryf o gefnogi hawl plant i chwarae, yn enwedig y tu allan. Cafodd y maniffesto ei ddrafftio ar adeg pan oeddem yn myfyrio ar agweddau cadarnhaol yr adroddwyd amdanynt yn ystod dyddiau cynnar y cyfnod clo cenedlaethol cyntaf. Er enghraifft, roedd y strydoedd yn dawelach ac roedd cymdogion yn fwy presennol. Gwelwyd ymyriadau\nchwareus mewn cymunedau (ydych chi’n cofio’r holl gerrig wedi eu paentio?) ac roedd pwysigrwydd chwarae’n cael ei werthfawrogi. Mae ein maniffesto’n galw ar i Lywodraeth Cymru fynd i’r afael â’r anghydraddoldebau y mae’r pandemig wedi eu hamlygu, trwy flaenoriaethu gwell defnydd o asedau cymunedol awyr agored. Mae Llywodraeth Cymru eisoes yn sicrhau cynnydd i gefnogi chwarae awyr agored, er enghraifft trwy symud ymlaen gyda’r cyfyngiad cyflymder o 20mya a phennu iechyd a lles fel Maes Dysgu a Phrofiad pwysig yng nghwricwlwm newydd Cymru. Mae arolygon lu ymhlith plant, rhieni a phobl sy’n gweithio gyda phlant yn dal i ddweud wrthym fod chwarae’n hanfodol i blentyndod iach a hapus a bod y pandemig coronafeirws wedi effeithio’n negyddol ar chwarae’r tu allan. Bellach, mae angen taer i sicrhau bod camau gweithredu’n cael eu cymryd ar draws rhaglenni, sefydliadau a phob maes polisi i sicrhau bod cyfleoedd a gallu plant i chwarae’r tu allan bob dydd yn cynyddu a gwella. Mike Greenaway Cyfarwyddwr, Chwarae Cymru\nCyhoeddir Chwarae dros Gymru gan Chwarae Cymru ddwy waith y flwyddyn. Cysylltwch â’r Golygydd yn: Chwarae Cymru, Ty^ Baltig, Sgwâr Mount Stuart, Caerdydd, CF10 5FH Rhif ffôn: 029 2048 6050 I Ebost: gwybodaeth@chwaraecymru.org.uk\nChwarae dros Gymru | Gwanwyn 2021 | 3\nMeysydd chwarae di-fwg yng Nghymru Ar 1 Mawrth 2021, Cymru oedd y wlad gyntaf yn y DU i’w gwneud hi’n anghyfreithlon i ysmygu mewn meysydd chwarae, tiroedd ysgol a lleoliadau gofal awyr agored ar gyfer plant. Bellach, gall plant fwynhau chwarae a chymdeithasu gyda’u ffrindiau mewn meysydd chwarae di-fwg ar draws Cymru. Mae cyfarwyddyd Llywodraeth Cymru’n egluro’r hyn fydd rhaid i bobl sy’n gyfrifol am leoliadau di-fwg ei wneud, yn cynnwys cymryd camau rhesymol i atal person sy’n ysmygu. Bydd rhaid dangos arwyddion\n‘Dim Ysmygu’ mewn meysydd chwarae ac ar dir ysgolion. Nid oes rhaid gosod arwyddion mewn lleoliadau gofal awyr agored. www.llyw.cymru\nTerfyn cyflymder 20mya i’w dreialu yng Nghymru Fel rhan o gynlluniau i gyflwyno terfyn cyflymder 20mya ar strydoedd preswyl ar draws Cymru, bydd Llywodraeth Cymru’n treialu’r newid mewn wyth ardal yr haf yma. Bydd y treial yn canolbwyntio ar ymgysylltu gyda’r gymuned gyda phwyslais ar gyfleu gwerth y terfyn cyflymder newydd i bob aelod o’r gymuned. Yr ardaloedd treialu, y bwriedir iddynt fod yn ‘sampl cynrychiadol’ o bentrefi, trefi a dinasoedd ar draws Cymru, yw: •\t•\t•\t•\nY Fenni, Sir Fynwy Canol Gogledd Caerdydd Glan Hafren, Sir Fynwy Bwcle, Sir y Fflint\n•\tPentref Cil-ffriw, Castell-nedd Port Talbot •\tLlandudoch, Sir Benfro •\tSaint-y-brid, Bro Morgannwg •\tGogledd Llanelli, Sir Gaerfyrddin. Argymhellodd adroddiad tasglu, a gomisiynwyd gan Lywodraeth\nCymru yn 2020, y dylai 20mya ddisodli 30mya fel y terfyn cyflymder diofyn mewn ardaloedd preswyl cyn gynted â bo modd. Mae Llywodraeth Cymru’n bwriadu gweithredu’r newid yn genedlaethol erbyn 2023. www.llyw.cymru\nGwobr Arbennig IPA ar yr Hawl i Chwarae mewn Cyfnod o Argyfwng Mewn ymateb i effaith Covid-19, lansiodd yr International Play Association (IPA) Wobr Arbennig sy’n cydnabod prosiectau ac ymatebion dyfeisgar sydd wedi cefnogi hawl plant i chwarae’n ystod y pandemig. Mae Gwobr Arbennig yr IPA wedi ei chreu er mwyn i bobl o amgylch y byd allu rhannu syniadau ar sut i gynnig y cymorth gorau i bob plentyn a thrwy hynny gynyddu ymwybyddiaeth am bwysigrwydd chwarae’n ystod cyfnodau o argyfwng. Y nod yw dathlu rhaglenni gweithgareddau, ymgyrchoedd ymwybyddiaeth y cyhoedd, cynnyrch ar gyfer y cyfryngau, deddfwriaethau lleol neu genedlaethol a gyflwynwyd, dylunio gofodau, a dylunio eitemau chwarae.\nYnghyd â 22 o fudiadau eraill a phrosiectau o 13 gwlad ym mhob cwr o’r byd, derbyniodd Chwarae Cymru gydnabyddiaeth am ein Menter CoronaChwarae. Fel rhan o’n hymateb cefnogol i’r pandemig, fe wnaethom ganolbwyntio ar ddatblygu a dosbarthu ystod eang o adnoddau ymarferol newydd ac amserol ar gyfer ymarferwyr a theuluoedd ledled Cymru. www.ipaworld.org\n4 | Chwarae dros Gymru | Gwanwyn 2021\nLlyfr stori chwarae yn yr ysgol Wedi ein hysbrydoli gan yr ymateb gwych – gan rieni, teuluoedd a phobl sy’n gweithio gyda theuluoedd – i’n dau lyfr stori hawl i chwarae, rydym wedi dechrau gweithio ar gyhoeddi trydydd llyfr. Fel y ddau lyfr cyntaf, Hwyl yn y dwnjwn a Hwyl yn yr ardd, mae’r llyfr newydd wedi ei ddatblygu mewn partneriaeth gyda Petra Publishing, cyhoeddwr cymunedol hirsefydlog. Mae’r llyfr yn adrodd stori un o adegau pwysicaf y diwrnod ysgol i lawer o blant – amser chwarae. Gyda chymorth yr awdur a’r bardd, Mike Church, mae’r stori wedi ei hysgrifennu gan staff ysgol sy’n byw a gweithio yn ardal Bwrdd Iechyd Prifysgol Cwm Taf Morgannwg.\nMeddai Sarah Rogers, Ymarferydd Cyn-ysgol Iach gyda Chwm Taf Morgannwg, ‘Fel athrawes blynyddoedd cynnar am dros 25 mlynedd, rwyf wastad wedi credu bod plant yn dysgu trwy chwarae. Mae iaith chwarae’n un fyd-eang ac mae angen i bawb sy’n gweithio gyda phlant ddeall pwysigrwydd chwarae’. Bydd y llyfr ar gael am ddim i unrhyw un sy’n byw neu’n gweithio yng Nghymru. I archebu copi ymlaen llaw, anfonwch eich manylion, yn cynnwys cyfeiriad post, at gweinyddu@chwaraecymru.org.uk\nDigwyddiadau Chwarae Cymru’n mynd yn rhithiol Fel rhan o’n hymateb cefnogol i’r pandemig coronafeirws, a’r digwyddiadau byw gafodd eu canslo, mae Chwarae Cymru wedi cynnal tair seminar rad ac am ddim ar-lein a ddenodd bron i 400 o gyfranogwyr. Trwy symud y digwyddiadau ar-lein, rydym wedi llwyddo i gyrraedd cynulleidfa eang ac amrywiol ar draws Cymru, y DU ac yn rhyngwladol. Mae’r seminarau wedi canolbwyntio ar nifer o wahanol bynciau o ddylunio a rheoli mannau awyr agored da i chwarae, i hawl plant i chwarae mewn ysgolion, i ddylunio cymdogaethau sy’n gyfeillgar at blant.\nMae’r digwyddiadau wedi derbyn croeso cynnes ac mae’r adborth gan gyfranogwyr wedi bod yn hynod o gadarnhaol. O ganlyniad, rydym wrthi’n cynllunio mwy o ddigwyddiadau i’w cynnal yn nes ymlaen eleni.\nCadwch lygad ar ein gwefan am fwy o wybodaeth: www.chwaraecymru.org.uk/cym/ digwyddiadau\nDiwrnod Ystafell Ddosbarth Tu Allan 2021\n20 Mai a 4 Tachwedd Mae Diwrnod Ysafell Ddosbarth Tu Allan yn fudiad byd-eang i ysbrydoli a dathlu chwarae a dysgu’r tu allan, adref ac yn yr ysgol. Ar Ddiwrnod Ysafell Ddosbarth Tu Allan, sydd â dau ddyddiad bob blwyddyn, bydd plant ac athrawon yn dathlu trwy chwarae a dysgu’r tu allan i’w dosbarth. Mae plant yn treulio llai o amser nac erioed y tu allan ac mae hyn yn effeithio ar eu hiechyd, eu lles a’u datblygiad. Bydd amser y tu allan – ar Ddiwrnod Ystafell Ddosbarth Tu Allan a bob dydd – yn gwneud plant yn hapusach ac iachach.\nYn Chwarae Cymru, rydym yn annog ysgolion a theuluoedd i neilltuo’r diwrnod cyfan i chwarae’r tu allan. Mae ein Awgrymiadau anhygoel ar gyfer Diwrnod Ystafell Ddosbarth Tu Allan yn anelu i helpu i wneud y diwrnod hyd yn oed yn fwy chwareus.\nYmunwch yn yr hwyl: www.outdoorclassroomday.com\nChwarae dros Gymru | Gwanwyn 2021 | 5\nY thema ar gyfer Diwrnod Chwarae eleni yw ...\nHaf o Chwarae Mae thema Diwrnod Chwarae 2021 yn cydnabod yr heriau y mae plant wedi eu wynebu dros y flwyddyn ddiwethaf a’r angen i fwynhau amser i chwarae’n rhydd o gyfyngiadau, gyda’u ffrindiau, yn cael hwyl. Er mai Diwrnod Chwarae yw’r diwrnod cenedlaethol ar gyfer chwarae yn y DU, eleni ar Ddydd Mercher 4 Awst, rydym yn annog teuluoedd, gwarchodwyr, a chymunedau i helpu plant i fwynhau Haf o Chwarae. •\tMae chwarae yn hanfodol ar gyfer iechyd a lles meddyliol plant. •\tMae chwarae yn helpu plant i ymdopi gyda straen a gorbryder ac yn meithrin gwytnwch, gan alluogi plant i ddelio’n well gyda heriau. •\tMae chwarae yn rhoi cyfle i blant gael hwyl, chwerthin, cael seibiant, ymlacio, a gwneud ffrindiau. •\tMae chwarae y tu allan yn caniatáu i blant werthfawrogi natur, yr amgylchedd, a theimlo’n rhan o’u cymuned.\n•\tMae chwarae yn hanfodol i hapusrwydd plant, ac mae plant hapus yn arwain at gymunedau hapusach. Rydym yn edrych ymlaen at glywed am y ffyrdd creadigol yr ydych yn bwriadu dathlu Haf o Chwarae a Diwrnod Chwarae yn eich cymuned. Am y diweddaraf am yr ymgyrch eleni, dilynwch Diwrnod Chwarae ar Facebook a Twitter a rhannwch eich cynlluniau gyda ni trwy ddefnyddio’r hashnodau #DiwrnodChwarae2021 a #HafOChwarae. www.playday.org.uk Cydlynir Diwrnod Chwarae gan PlayBoard Northern Ireland, Play Scotland, Play England a Chwarae Cymru.\nProfiadau plant yng Nghymru Mae’r arolwg cenedlaethol diweddaraf Coronafeirws a Fi a gynhaliwyd gan Gomisiynydd Plant Cymru yn dangos bod plant 7 i 11 oed yng Nghymru wedi chwarae llai yn ystod Ionawr 2021, o’i gymharu â Mai 2020. Mae canlyniadau’r arolwg yn dangos hefyd bod plant yn gweld eisiau chwarae’r tu allan, yn enwedig mewn mannau cymunedol fel parciau, meysydd chwarae ac ar draethau. Mae rhai plant hefyd yn methu chwarae’r tu allan gyda’u ffrindiau, gyda llawer yn treulio mwy o amser yn chwarae ar-lein. Yn ogystal, canfu’r arolwg bod pobl ifanc wedi ymlacio llai o’i gymharu â Mai 2020. Amnewidiwyd y gair ‘chwarae’ gyda ‘ymlacio’ yn yr arolwg ar gyfer plant 12 i 18 oed. Casglodd yr arolwg diwethaf farn bron i 20,000 o blant a phobl ifanc 3 i 18 oed, ym mis Ionawr 2021. Cymerodd bron i 25,000 o blant a phobl ifanc ran yn arolwg cyntaf Coronafeirws a Fi ym mis Mai 2020.\nYn ei hadroddiad ar yr arolwg diwethaf dywedodd Sally Holland, Comisiynydd Plant Cymru: ‘Yn fy marn i, mae’r canlyniadau hyn yn darparu map clir i Lywodraeth Cymru o’r hyn sydd angen ei flaenoriaethu ar gyfer plant a phobl ifanc dros yr wythnosau a’r misoedd nesaf … Mae fy nghais i’r bobl sy’n llunio ac yn gweithredu ymatebion i’r pandemig yn gwbl glir; tra’n derbyn bod rhaid i’r flaenoriaeth bennaf fod ar atal marwolaethau a salwch difrifol, mae llawer mwy o agweddau i fywydau plant sydd angen eu hystyried. Gwrandewch ar yr hyn yr ydym wedi ei glywed trwy’r ymgynghoriad hwn, a’i ystyried, a chymryd pob cam posibl i leihau’r effaith llethol y mae’r pandemig hwn yn ei gael ar lawer o fywydau ifanc.’ www.complantcymru.org.uk\n6 | Chwarae dros Gymru | Gwanwyn 2021\nar gyfer chwarae plant yng Nghymru 2021 Cyn etholiadau Senedd Cymru, ar 6 Mai 2021, cyhoeddodd Chwarae Cymru ei faniffesto a thaflen ffeithiau gysylltiedig.\nMae ein maniffesto, Cymru – lle chwarae gyfeillgar, yn galw ar Lywodraeth newydd Cymru i barhau i flaenoriaethu chwarae, yn enwedig chwarae’r tu allan. Rydym yn gofyn i bob plaid wleidyddol ddal ati i gefnogi gweithredu’r Ddyletswydd Digonolrwydd Chwarae statudol.\nRydym yn galw ar Lywodraeth Cymru i: •\tgydnabod bod rhyddid plant i chwarae’r tu allan yn eu cymunedau lleol yn cael ei atal pan mae ffyrdd yn cael eu rheoli gan yrwyr ceir a thraffig. Gellir mynd i’r afael â hyn trwy: o\tgyflwyno cyfyngiad cyflymder diofyn o 20mya mewn ardaloedd adeiledig o\tdatblygu canllawiau ar gyfer cynghorau ar sut i gefnogi prosiectau chwarae stryd. •\tcydnabod bod gan ysgolion ran bwysig mewn chwarae plant trwy: o\torchymyn cyrff llywodraethu ysgolion i agor eu gofod awyr agored ar gyfer chwarae (ble fo’n ymarferol) ar ôl ysgol ac ar y penwythnos o\tei gwneud hi’n orfodol i’r diwrnod ysgol gynnwys isafswm penodol o amser ar gyfer egwyliau chwarae. •\tcefnogi trosglwyddiad rhaglen o wybodaeth i’r cyhoedd yn egluro beth yw chwarae a pha mor bwysig yw chwarae i iechyd a lles plant a chymdeithas yn gyffredinol. •\tcefnogi datblygu mwy o gyfleoedd i blant chwarae trwy: o\tsicrhau bod pob menter plant a theuluoedd yn cydnabod yn glir a chroyw bod chwarae’n hanfodol, a chefnogi darpariaeth yn y gymuned ar gyfer chwarae, yn cynnwys gwaith chwarae wedi ei staffio o\tcefnogi mentrau i hyfforddi pob person y mae eu gwaith yn effeithio ar blant, fel bod ganddynt well dealltwriaeth o’u rôl wrth sicrhau bod plant yn cael amser a lle i chwarae.\nChwarae dros Gymru | Gwanwyn 2021 | 7\n•\tymrwymo i ymateb i’r Adolygiad Gweinidogol cyfredol o Gyfleoedd Chwarae ac i weithredu ei argymhellion, fel bod chwarae plant yn cael ei sefydlu’n gadarn fel mater traws-bolisi. Mae taflen ffeithiau’r maniffesto’n nodi, er gwaethaf holl fuddiannau cadarnhaol uniongyrchol a thymor hir chwarae, mae nifer o ffactorau mewn cymdeithas fodern sydd wedi cyfrannu at ostyngiad sylweddol mewn cyfleoedd ar gyfer chwarae’r tu allan: •\tcynnydd mewn traffig • newidiadau i’r amgylchedd adeiledig • galwadau addysgol cynyddol • yr amser y mae disgwyl i blant ei dreulio mewn gweithgareddau wedi eu strwythuro • pryderon a phwyslais anaddas ar risg ‘perygl dieithriaid’. Mae Chwarae Cymru’n mynnu y bydd plant yn chwarae’r tu allan yn eu cymunedau lleol yn creu cyfleoedd ar gyfer perthnasau cymdeithasol ychwanegol, ar gyfer plant yn ogystal ag oedolion. Mae gan blant sy’n profi bywyd bob dydd y tu allan yn eu cymuned, eu hunain ymdeimlad cryfach o gysylltiad ac o berthyn ac mae hyn, yn ei dro, yn cynyddu cymdogrwydd trwy’r gymuned gyfan. Mae Chwarae Cymru’n pwysleisio y bydd cefnogi ymyriadau cymunedol sy’n galluogi mwy o blant i fod y tu allan, i fod yn weladwy, yn chwarae allan yn eu cymuned yn galluogi plant i wireddu eu hawl i chwarae yng Nghymru. Mae Chwarae Cymru’n amlinellu y gall Llywodraeth Cymru gyflawni hyn trwy: •\thyrwyddo pwysigrwydd chwarae ymhlith rhieni a’r cyhoedd • sicrhau arweinyddiaeth genedlaethol a gweithio traws-bolisi • hwyluso gwell defnydd o ofodau cymunedol, fel tiroedd ysgolion a strydoedd • darparu amser chwarae digonol mewn ysgolion\ndros chwarae trwy Fesur Plant a Theuluoedd Cymru (2010). Mae llawer wedi ei gyflawni o ran gweithio partneriaeth, cynyddu ymwybyddiaeth am hawl plant i chwarae, ac ad-drefnu gwasanaethau a gofodau i greu cyfleoedd ar gyfer chwarae. Mae rhaid i’r momentwm yma barhau.\nPam strydoedd? Mae prosiectau chwarae stryd yn helpu plant i ddysgu ymwybyddiaeth ffyrdd a sgiliau beicio/sgwtio. Mae rhieni’n teimlo’n fwy hyderus i adael i’w plant chwarae’r tu allan yn eu cymuned ac mae gan yrwyr well ymwybyddiaeth am bresenoldeb plant a phobl eraill ar ac o amgylch y ffyrdd.\nPam ysgolion? Yn aml, tiroedd ysgolion yw’r gofod awyr agored unigol mwyaf mewn nifer o gymunedau. Mae caniatáu i blant chwarae ar dir yr ysgol ar ddiwedd y diwrnod addysgu ac ar y penwythnos yn creu gofodau ac amser i chwarae mewn amgylchedd goddefol. Mae ysgolion sy’n defnyddio agwedd ysgol gyfan tuag at gefnogi iechyd a lles yn darparu amgylchedd, cyfleusterau a lle i chwarae, cymdeithasu ac ymlacio’n ystod amser egwyl.\nPam gwaith chwarae? Mae darpariaeth gwaith chwarae wedi ei staffio’n cyfrannu at gymunedau cryfach sy’n fwy chwaraegyfeillgar gan ei fod yn cael effaith pellgyrhaeddol ar blant, plant yn eu harddegau ac oedolion. www.chwaraecymru.org.uk/cym/maniffestochwarae\n‘Roedden ni’n arfer gallu chwarae ar dir yr ysgol ond maen nhw wedi cael eu cloi. Dim ond yr ardd sydd gennym i chwarae ynddi, fel arall mae rhaid i fy rhieni fynd a fi yn y car i fynd i rywle.’\n• gwerthfawrogi gwaith chwarae a leolir yn y gymuned. Mae’r daflen ffeithiau’n cyflwyno tystiolaeth sy’n cefnogi’r ymyriadau cymunedol yr ydym yn galw amdanynt. Mae angen yr ymyriadau hyn er mwyn galluogi mwy o blant i fod allan, i fod yn weladwy ac i chwarae allan yn eu cymdogaethau.\nPam hyrwyddo chwarae? Mae plant yn cael gwell cyfleoedd i chwarae pan mae’r oedolion yn eu bywydau a’u cymdogaethau’n deall pwysigrwydd chwarae.\nPam arweinyddiaeth genedlaethol? Mae Cymru wedi arwain yn fyd-eang ar chwarae, gan mai hi oedd y wlad gyntaf yn y byd i ddeddfu\n‘Mae pobl yn gyrru’n gyflym i lawr y stryd, mae fy stryd yn brysur iawn nawr… Mae’r ceir yn gyflym iawn. Alla’ i ddim mynd allan ar fy meic.’\n‘Fydda i ddim yn chwarae’r tu allan i fy ngardd heb fod mam, dad neu aelod o’r teulu yn fy ngwylio.’\n‘Fydd dim mannau gwyrdd ar ôl inni chwarae. Bydd rhaid inni aros i mewn ar ein cyfrifiaduron a chwarae ar-lein gyda’n ffrindiau yn lle.’\n8 | Chwarae dros Gymru | Gwanwyn 2021\nMae llawer o oedolion yn cofio eu plentyndod fel cael amser a rhyddid i chwarae’r tu allan gyda’u ffrindiau a’u brodyr a’u chwiorydd a chrwydro’n rhydd yn eu cymdogaeth. Mae gallu chwarae’r tu allan wastad wedi bod yn bwysig i blant a ’dyw hynny heb newid i blant sy’n tyfu i fyny yng Nghymru heddiw. Er gwaetha’r syniad cyffredin na all plant chwarae’r tu allan bellach, maen nhw’n dal i ddweud wrthym bod chwarae’r tu allan gyda ffrindiau bob dydd yn bwysig iddyn nhw. Mae cael mannau croesawus, digon o amser a chwmni eraill i chwarae gyda nhw bob dydd yn cynnig buddiannau i bob plentyn ac mae’n cyfrannu at blentyndod hapus ac iach. Mae angen i oedolion feithrin amgylcheddau i gefnogi hyn – yma rydym yn tynnu sylw at nifer o bolisïau chwarae i’n helpu i wneud hyn.\nPolisi rhyngwladol Mae pwysigrwydd chwarae’n cael ei gydnabod a’i warchod yng Nghonfensiwn y Cenhedloedd Unedig ar Hawliau’r Plentyn (CCUHP). Mae Erthygl 31 CCUHP yn datgan bod gan y plentyn hawl i chwarae ac i ymuno mewn gweithgareddau hamdden eraill. Yn 2013, mabwysiadodd Pwyllgor y Cenhedloedd Unedig ar Hawliau’r Plentyn Sylw Cyffredinol 17 i egluro ystyr a phwysigrwydd Erthygl 31 i lywodraethau ar draws y byd. Mae’r Sylw Cyffredinol yn ddatganiad swyddogol sy’n ymhelaethu ar ystyr agwedd benodol o GCUHP sydd angen ei dehongli neu ei phwysleisio ymhellach. Mae hefyd yn anelu i bwysleisio pwysigrwydd erthygl benodol. Mae Sylw Cyffredinol 17 yn rhoi pwyslais ar rôl cyfleoedd plant i chwarae yn eu ffordd eu hunain. Mae hefyd yn gosod yr hawl i chwarae yng nghyd-destun ehangach erthyglau perthnasol eraill CCUHP ac yn amlinellu’r cysylltiad annatod rhyngddo a hawliau eraill. O ran chwarae’r tu allan, mae Erthygl 12 ac Erthygl 15 yn hynod o bwysig.\nChwarae dros Gymru | Gwanwyn 2021 | 9\nMae Erthygl 12 (yr hawl i dderbyn gwrandawiad) yn pwysleisio pan fydd oedolion yn gwneud penderfyniadau sy’n effeithio ar blant, y dylai plant allu mynegi eu barn, derbyn gwrandawiad a’u cymryd o ddifrif. Mae’r Pwyllgor yn pwysleisio pwysigrwydd darparu cyfleoedd i blant gyfrannu at ddatblygiad deddfwriaethau, polisïau, strategaethau a dylunio gwasanaethau i sicrhau y gweithredir yr hawl i chwarae. Gallai hyn olygu eu cynnwys mewn ymgynghoriadau ar: •\tbolisïau sy’n ymwneud â chwarae a hamdden •\tdeddfwriaethau sy’n effeithio ar hawliau addysgol a threfniant y diwrnod ysgol •\tdatblygu parciau a chyfleusterau lleol eraill •\tcynllunio a dylunio trefol ar gyfer cymunedau ac amgylcheddau plant-gyfeillgar •\tcyfleoedd ar gyfer chwarae neu hamdden a gweithgareddau diwylliannol yn yr ysgol a’r gymuned ehangach. Erthygl 15 (yr hawl i ryddid i ymgysylltu a’r rhyddid i ymgynnull yn heddychlon). Mae gan blant hawl i ymgasglu, cymdeithasu, a bod gyda’u ffrindiau’n gyhoeddus ac ni ddylid cyfyngu neu gwtogi ar hyn am unrhyw reswm, heblaw ei fod yn achosi tor-cyfraith neu’n cwtogi hawliau person arall. Mae Sylw Cyffredinol 17 yn mynnu bod rhyddid i ymgysylltu’n cynrychioli elfen annatod o’r hawl i chwarae. Mae’n nodi: •\tbod plant, gyda’i gilydd, yn creu mathau o chwarae dychmygus sydd prin yn cael eu cyflawni mewn perthnasau oedolion-plant •\tbod plant angen ymgysylltu gyda’u cyfoedion o bob rhyw, yn ogystal â gyda phobl o wahanol allu, dosbarth, diwylliant ac oed, er mwyn dysgu cydweithio, goddefgarwch, rhannu a dyfeisgarwch •\tbod chwarae gydag ystod eang o wahanol blant yn creu cyfleoedd ar gyfer ffurfio cyfeillgarwch ac y gall chwarae rôl allweddol wrth atgyfnerthu cymdeithas sifil, cyfrannu at ddatblygiad y plentyn, ffurfio diwylliant a chreu cymunedau •\tbod rhaid hwyluso cyfleoedd i alluogi plant i gwrdd yn rhydd gyda’u cyfoedion ar lefel cymuned.\n•\tMesurau traffig ffyrdd, yn cynnwys cyfyngiadau cyflymder, lefelau llygredd, croesfannau ysgol, goleuadau traffig, a mesurau gostegu traffig er mwyn sicrhau hawl plant i chwarae’n ddiogel yn eu cymunedau lleol.\nPolisi cenedlaethol Yn 2010, Cymru oedd y wlad gyntaf yn y byd i ddeddfu dros chwarae. Cafodd adran ar Gyfleoedd Chwarae ei chynnwys ym Mesur Plant a Theuluoedd (Cymru) 2010. Mae’r Mesur yn gosod dyletswydd ar awdurdodau lleol i asesu a sicrhau cyfleoedd chwarae digonol ar gyfer plant. Mae Llywodraeth Cymru’n ystyried bod creu amgylchedd ble gall plant chwarae’n rhydd yn elfen ganolog o amcan yr adran hon o’r Mesur. Mae’n cydnabod bod cymdeithas wedi newid yn sylweddol dros y blynyddoedd diwethaf o ran yr hyn a dderbynnir fel y norm i blant fynd allan i chwarae a threfnu ble y maent am fynd a’r hyn maent am ei wneud yn eu hamser eu hunain. Mae Llywodraeth Cymru’n anelu i wneud Cymru’n wlad ble mae gan bob plentyn ystod eang o gyfleoedd diddorol a heriol i chwarae, yn ogystal ag amser a lle i fwynhau eu hamser hamdden. Mae ganddi nod uchelgeisiol i wneud cymdogaethau’n fwy chwaraegyfeillgar trwy werthfawrogi a chynyddu cyfleoedd o safon i chwarae trwy’r gymuned. Y canlyniad y mae’n anelu amdano yw mwy o blant yn chwarae a thrwy hynny’n mwynhau’r buddiannau iechyd, cymdeithasol, gwybyddol ac emosiynol y mae chwarae’n eu darparu. Yn y cyfarwyddyd statudol i awdurdodau lleol ar asesu ar gyfer a sicrhau cyfleoedd digonol i blant chwarae yn eu hardaloedd, mae Llywodraeth Cymru’n cynnwys diffiniad manwl o amgylchedd chwarae cyfoethog: Mae darpariaeth chwarae o ansawdd yn rhoi’r cyfle i bob plentyn ryngweithio’n rhydd â’r canlynol neu brofi’r canlynol: •\tPlant eraill – o oedrannau a galluoedd gwahanol gyda’r dewis i drafod, cydweithio, dadlau a datrys anghydfodau. • Y byd naturiol – y tywydd, coed, planhigion, pryfetach, anifeiliaid a mwd.\nMae’r Sylw Cyffredinol yn pwysleisio bod rhaid i gynllunio cyhoeddus osod blaenoriaeth ar greu amgylcheddau sy’n hybu lles y plentyn. Er mwyn sicrhau amgylcheddau gwledig a threfol plantgyfeillgar, dylid ystyried:\n• Her ac ansicrwydd – cyfleoedd graddol i fentro.\n•\tArgaeledd parciau a meysydd chwarae cynhwysol sy’n ddiogel a hygyrch i bob plentyn\n• Symud – rhedeg, neidio, dringo, cydbwyso, rholio, siglo, llithro a throelli.\n•\tCreu amgylchedd byw diogel ar gyfer chwarae rhydd, gan gynnwys dylunio ardaloedd ble caiff plant yn chwarae, cerddwyr a beicwyr flaenoriaeth\n• Y synhwyrau – synau, blas, gwead, aroglau a golygfeydd.\n•\tDarparu mynediad i ardaloedd gwyrdd wedi eu tirlunio, mannau agored eang a natur ar gyfer chwarae a hamdden\n• Y pedair elfen – daear, awyr, tân a dw^ r.\n• Rhannau rhydd – deunyddiau naturiol a synthetig y gellir eu trin a’u trafod, eu symud a’u haddasu, eu hadeiladu a’u chwalu.\n10 | Chwarae dros Gymru | Gwanwyn 2021\ntu allan mewn lleoliadau Mae darparu digon o gyfleoedd i chwarae’r tu allan yn gam allweddol wrth sicrhau bod plant yn elwa o blentyndod iach a hapus. Mae mynediad i gyfleoedd i chwarae’r tu allan yn cael ei bennu ar y cyfan gan y cyfleoedd y bydd oedolion a lleoliadau’n eu rhoi i blant. Mae chwarae’r tu allan yn cyfrannu at ystwythder, cydbwysedd, creadigedd, cydweithio cymdeithasol, canolbwyntio ac iechyd emosiynol da. Mae plant wastad wedi elwa o gael mynediad i’r awyr agored a’r byd naturiol ac mae’n hynod bwysig ar hyn o bryd wrth inni ddysgu sut i fyw gyda’r heriau a gyflwynwyd gan y pandemig coronafeirws. Mae mwy a mwy o rieni’n chwilio am leoliadau sy’n canolbwyntio ar y plentyn, sy’n galluogi plant i chwarae am gyfnodau estynedig mewn amgylcheddau chwarae cyfoethog. Mae cyfleoedd plant i chwarae mewn lleoliadau’n dibynnu ar ystod eang o faterion, gaiff eu trefnu ar draws tair thema: •\tCaniatâd: ofn, disgwyliadau, goddefgarwch, a’r modd y mae oedolion yn ystyried plentyndod a chwarae •\tLle: maint, cynllun a rheolaeth o’r gofod •\tAmser: sut mae amser yn cael ei strwythuro a’r oblygiadau sydd ar amser y plant.\nCaniatâd Mae plant angen caniatâd gan ofalwyr i chwarae’r tu allan. Bydd rhieni a gofalwyr yn cael eu peledu gan negeseuon grymus, sy’n groes i’w gilydd weithiau, am gadw plant yn ddiogel a phrysur. Fodd bynnag, ddylai hyn ddim arwain at beidio rhoi caniatâd i blentyn fynd allan i chwarae. Mae buddiannau chwarae’r tu allan yn llawer mwy nag unrhyw risg. •\tAnogwch staff i fod yn frwdfrydig am chwarae’r tu allan – peidiwch â’i ddiystyru fel rhywbeth gwamal ac fel gwastraff amser. •\tSiaradwch gyda’r rhieni fel eu bod yn deall ymrwymiad y lleoliad i chwarae’r tu allan a pham ei fod yn cael ei flaenoriaethu. •\tMabwysiadwch agwedd gytbwys tuag at reoli risg mewn chwarae plant – bydd rheolau llym fel ‘dim rhedeg’ a ‘dim taflu peli’ yn tanseilio buddiannau uniongyrchol chwarae.\nChwarae dros Gymru | Gwanwyn 2021 | 11\n•\tPeidiwch â stopio meddwl am a darparu ar gyfer chwarae i blant ar oedran penodol. Mae plant ar draws pob Cyfnod Allweddol, yn cynnwys plant hy^ n a phlant yn eu harddegau, angen amser i chwarae’n ystod y diwrnod ysgol.\nAmser Am nifer o resymau, mae amser plant i chwarae’r tu allan wedi lleihau’n sylweddol dros y blynyddoedd diwethaf. Pan fydd amser plant yn cael ei raglennu’n llym gan bobl eraill, prin y gellir ei ystyried fel eu hamser personol nhw. Trwy wneud amser ar gyfer chwarae’r tu allan, rydym yn hybu a gwerthfawrogi rhyddid, annibyniaeth a dewisiadau plant. •\tDylai chwarae’r tu allan fod yn rhan o’r drefn ddyddiol arferol yn hytrach na’n ddigwyddiad arbennig unigol. •\tDylech annog y plant i symud yn rhydd rhwng yr amgylcheddau dan do a’r tu allan. •\tDarparwch gyfleoedd ar gyfer cyfnodau byr ond amlach o chwarae’r tu allan – bydd plant yn fwyaf corfforol fywiog yn ystod y 10-15 munud cyntaf o amser chwarae’r tu allan. •\tCeisiwch gydbwyso gweithgareddau strwythuredig gyda chyfleoedd ar gyfer chwarae rhydd.\nLle Mae amgylchedd chwarae cyfoethog yn un ble gall plant a phlant yn eu harddegau wneud amrediad eang o ddewisiadau – ble mae llu o bosibiliadau fel y gallant ddyfeisio ac ymestyn eu chwarae eu hunain. Mae’n amgylchedd ffisegol amrywiol, diddorol a llawn ysbrydoliaeth sy’n mwyafu’r potensial ar gyfer cymdeithasu, creadigedd, dyfeisgarwch a her. Mae’n lle ble mae plant yn teimlo’n rhydd i chwarae yn eu ffordd eu hunain, ar eu telerau eu hunain. •\tArchwiliwch y safle i ddynodi’r holl ofod y gellir ei ddefnyddio, yn enwedig gofodau bychain, allai fod yn dda ar gyfer mannau tawel, creadigol, a myfyriol. Mae plant yn dda iawn am wneud hyn. •\tDefnyddiwch offer hwyliog neu gyfeiriadau gweledol i hybu ymbellhau corfforol os bydd angen – defnyddiwch sialc i farcio’r llawr – ‘pwy all dynnu llun / neidio llinell dau fetr?’ neu ‘pwy all ddod o hyd i gangen sy’n ddau fetr o hyd?’ •\tCofiwch ystyried yr holl fannau awyr agored sydd ar gael – dynodwch sut y gellir gwneud gwell defnydd o’r caeau, y meysydd parcio ac ardaloedd tarmac. •\t’Does dim rhaid i rwystrau fod yn ddiflas – defnyddiwch ruban o faneri bach, siapau a phatrymau hwyliog neu fêls gwair. •\tDarparwch ddeunyddiau chwarae rhannau rhydd er mwyn caniatáu digonedd o bethau i lawer o blant chwarae gyda nhw. Gall peidio bod â digon o adnoddau achosi gwrthdaro a thensiwn.\n•\tMeddyliwch am y tywydd mewn modd positif, yn hytrach nac fel rhwystr. Mae plant, ar y cyfan, wrth eu bodd yn mynd allan ym mhob math o dywydd a thymhorau. Gweithiwch gyda’r plant, y rhieni a’r staff i ddynodi ffyrdd i oresgyn tywydd gwael.\nPlant fel archwilwyr (nid dylunwyr) Bydd plant yn dehongli gofod yn gwbl reddfol a naturiol ac yna gwneud newidiadau iddo, neu’n syml iawn symud ymlaen os nad yw’r gofod yn cynnig, neu os yw wedi peidio cynnig, yr hyn y maent ei angen. Mae arsylwi plant yn chwarae’n gam pwysig wrth archwilio gofod awyr agored. Mae gofyn i’r plant pa offer y maent eisiau neu sut y gellir newid y gofod yn debyg o arwain at restr siopa ddiddychymyg ac afrealistig o offer. Er enghraifft, mae llawer o blant yn hoffi chwarae yn y glaw, ond maent yn bur annhebyg o ofyn am bwll o ddw^ r yn eu man chwarae. Mae nifer o ffyrdd y gall plant hysbysu archwiliad o’r man chwarae: •\tGall edrych ar fapiau a ffotograffau gyda’r plant fod yn ffordd dda o edrych ar ddaearyddiaeth ardal a dechrau deall sut mae’r plant yn chwarae ynddi •\tTynnu lluniau o’r hyn y maent yn hoffi ei wneud •\tCyfweld plant eraill am eu diddordebau •\tCynhyrchu a chwblhau holiaduron gyda’u cyfoedion •\tTynnu ffotograffau o’r hyn sy’n digwydd yn y man chwarae •\tGofyn i’r plant dynnu ffotograffau o ardaloedd pwysig o’r gofod a chreu llyfrau lluniau / straeon i’w trafod. Mae’n bwysig cofio pan fo’r plant yn cyfranogi mewn gwaith archwilio, nad ydyn nhw’n teimlo bod pethau’n cael eu haddo na ellir eu trosglwyddo mewn gwirionedd. Bydd gofyn nifer o gwestiynau ac annog cyfranogiad yn helpu’r plant i weld y posibiliadau. Mae hwn yn gam mapio sydd hefyd yn galw am ddehongli’r gofod a’r hyn sy’n digwydd ynddo er mwyn cefnogi datblygiadau a phrosesau llunio penderfyniadau.\nAdnoddau Chwarae Cymru: Pecyn cymorth rhannau rhydd Gweithgarwch corfforol mewn lleoliadau blynyddoedd cynnar Mae plant hyn yn chwarae hefyd Awgrymiadau anhygoel ar gyfer cefnogi chwarae plant Cynllunio dy ardal chwarae ar wefan Plentyndod Chwareus\n12 | Chwarae dros Gymru | Gwanwyn 2021\nStrydoedd, trefi a dinasoedd\ncyfeillgar at blant Sut lefydd ydyn nhw a sut allwn ni eu hadeiladu? Tim Gill, ymchwilydd annibynnol ac awdur Urban Playground: How child-friendly planning and design can save cities, sy’n dweud wrthym beth sy’n gwneud cymdogaeth yn un gyfeillgar at blant ac yn well i bawb. Mae Tim hefyd yn rhannu enghreifftiau o agweddau cyfeillgar at blant yn Yr Almaen a Chymru.\n© Cartrefi Conwy\nRhagor o wybodaeth am waith Cartrefi Conwy\nBle oeddet ti’n arfer chwarae’n blentyn? Os wyt ti dros 30, mae’n debyg dy fod wedi treulio llawer o amser y tu allan, ac allan o olwg oedolion. Yn aml mewn llefydd oedd yn cynnig antur, gwefr, a hyd yn oed rywfaint o berygl. Mae’r atgofion gaiff eu deffro gan fy nghwestiwn yn tueddu i gael eu diystyru fel dim mwy na hiraeth. Ond mae hynny’n rhy syml. Pan roddir blas o ryddid i blant, maent yn dysgu beth mae’n ei olygu i dderbyn cyfrifoldeb am eu hunain. Maen nhw’n gweithio allan beth yw terfyn eu gallu, a beth allan nhw ei wneud drostynt eu hunain, tra hefyd yn darganfod beth sydd o wir ddiddordeb iddyn nhw. Maen nhw’n cael cyfle i ymarfer eu calonnau a’u meddyliau yn ogystal â’u cyhyrau. Yn hanfodol, maent yn dysgu sut i ddelio gyda natur newidiol bywyd bob dydd. Diolch i’r pandemig, mae pob un ohonom yn gwybod sut mae cyfnod clo’n teimlo. Y gwir yw, mae’r cyfnod\nclo cudd sydd wedi ymgripio ar blant dros y degawdau diwethaf wedi bod bron yr un mor llym. Wrth gwrs, mae’r rhesymau am hyn yn llawer mwy cymhleth na gyda’r coronafeirws. Mae ofn troseddu, newid i batrymau gweithio teuluoedd ac atyniad cynyddol y byd digidol i gyd wedi chwarae eu rhan. Ond efallai mai’r rheswm pennaf yw sut y mae cymdogaethau preswyl yn cael eu dylunio a’u hadeiladu. Ers degawdau, mae’r mannau ble rydym yn byw wedi eu trefnu o amgylch anghenion y car. Efallai bod hynny’n iawn i yrwyr ceir. Ond, mae bron pawb arall yn colli allan. Y plant – yn enwedig y rheini sy’n byw mewn cymdogaethau difreintiedig – fydd yn colli allan fwyaf. Dewch inni gofio, mae perygl traffig yn arwain at gannoedd o farwolaethau plant ac anafiadau sy’n newid bywydau bob blwyddyn. Mae hefyd yn golygu colli rhyddid, ffyrdd o fyw eisteddog, afiach, mwy o\nChwarae dros Gymru | Gwanwyn 2021 | 13\nlygredd aer a sw^ n, a chymunedau mwy darniog, ble mae pobl yn teimlo wedi eu hynysu neu heb gysylltiad gyda’u cymdogion. Y newyddion da ydi bod galw cynyddol am drefi a dinasoedd iachach sy’n fwy cyfeillgar at blant. O amgylch y byd, mae dinasoedd yn ymdrechu i fod yn fannau gwell i blant dyfu i fyny ynddynt. Dwi wedi bod yn ddigon ffodus i ymweld â nifer o’r dinasoedd hyn. Mae fy llyfr newydd Urban Playground yn dwyn ynghyd eu syniadau a’u hawgrymiadau mwyaf ysbrydoledig. Y wybodaeth allweddol yw bod plant yn rhywogaeth ddangosol ar gyfer trefi a dinasoedd. Yn union fel y mae’r eog yn arwydd o iechyd afon, mae gweld plant yn arwydd o iechyd cynefinoedd bodau dynol. Mewn geiriau eraill, mae lle sy’n dda i blant yn dda i bawb. ’Does ryfedd bod yr Iseldiroedd, ble mae cyfran uchel o blant yn cerdded a beicio er mwyn teithio o gwmpas, yn cyrraedd brig tablau lles plant byd-eang yn gyson. ’Dyw bod yn gyfeillgar at blant ddim yn fater o gael llawer o fannau chwarae’n unig. Mae gofod ar gyfer chwarae a chymdeithasu’n bwysig – unwaith eto, mae’r pandemig wedi pwysleisio hyn inni gyd. Ond yr hyn sydd hyd yn oed yn fwy allweddol i blant – a’r hyn y mae’r plant eu hunain yn ei werthfawrogi fwyaf – yw gallu crwydro’n rhydd. Mewn cymdogaeth sy’n gyfeillgar at blant, mae amrywiaeth eang o bethau i’w gwneud a llefydd i fynd, ac mae’n ddiogel a hawdd i fynd i’r llefydd hyn, yn enwedig ar droed neu ar feic – fel y mae’r ffeithlun yn dangos.\nberchen car (mae’r mwyafrif o geir yn cael eu parcio mewn meysydd parcio aml-lawr ar gyrion y dref). Mae’r ardal yn llawn parciau a gofod cyhoeddus ar riniog drws y trigolion, ynghyd â chysylltiadau cerdded a beicio gwych, a gwasanaeth tram uniongyrchol i ganol y ddinas. Yn ddiddorol, prin iawn ydi’r mannau chwarae caeëdig – ar y cyfan, mae strwythurau chwarae’n ymdoddi i’r dirwedd ehangach. O ganlyniad, fel arfer mae strydoedd a llecynnau glas Vauban yn llawn plant o bob oed, gydag a heb eu rhieni a’u gwarchodwyr. Mae tystiolaeth amlwg iawn o chwarae estynedig y plant y tu allan, ar ffurf ‘olion chwarae’ fel teganau wedi eu gadael mewn pyllau tywod, llwybrau mympwy ac olion traul ar ac o amgylch ardaloedd glaswelltog, a lluniau sialc ar strydoedd a phalmentydd. Mae llu o blant ac oedolion yn beicio trwy’r ardal. ’Does unman yn y DU yn debyg i Vauban. Ond mae ardaloedd preswyl cerddadwy, di-geir, wedi eu dylunio’n dda yn ymddangos yn Llundain, Caergrawnt ac mewn ardaloedd eraill. Ac mae agwedd newydd at fannau cyhoeddus cyfeillgar at blant yn ymddangos hefyd. Yng Nghymru, mae asiantaeth tai cymdeithasol Cartrefi Conwy wedi datblygu cyfres o gynlluniau mewn dwy ardal (Parc Peulwys yn Llysfaen a Thre Cwm yn Llandudno) sy’n dangos sut allai gofod cyhoeddus cyfeillgar at blant edrych. Y nod oedd creu ardaloedd amlbwrpas sy’n cyfuno bioamrywiaeth, ochr-yn-ochr â chwarae a chymdeithasu. Mae un maes chwarae postyn-allwyfan blinedig, wedi ei drawsnewid yn llecyn glas deniadol, tra bo ardal laswelltog ddi-nod gyferbyn â mynedfa ysgol bellach yn fan ymgynnull ble gall plant o bob oed sefyllian, cwrdd a sgwrsio.\nMae galw cynyddol am gymdogaethau gyda llai o geir. Edrychwch ar fentrau sy’n dechrau ar lawr gwlad, fel strydoedd chwarae a strydoedd ysgol (ble mae trigolion a chynghorau’n gweithio gyda’i gilydd i eithrio traffig trwodd am gyfnodau penodol). Mae Chwarae Cymru wedi gweithio gyda Playing Out i gynhyrchu syniadau a chamau ymarferol. Mae Llywodraeth Cymru’n gefnogol hefyd, gyda’i Ddyletswydd Digonolrwydd Chwarae’n pwysleisio rôl allweddol cynllunwyr a dylunwyr (er bod angen mwy o adnoddau). Dau ddimensiwn cymdogaethau cyfeillgar at blant. © Sam Williams/Arup Beth yw’r enghraifft berffaith o gymdogaeth gyfeillgar at blant? O’m rhan i, mae’n anodd iawn curo maestrefeco adnabyddus Vauban yn Freiburg, Yr Almaen. Mae Vauban yn faestref fechan gyda phoblogaeth o tua 5,500 o bobl sy’n byw mewn fflatiau gyda lefel isel yn\nYn y cyfnod croes hwn, mae un peth yn wir am bob un ohonom – roedden ni gyd yn blant ar un adeg. Mae’r profiad cyffredin hwn yn creu sail ar gyfer ffurfio gweledigaeth gytûn o drefi a dinasoedd iachach, mwy cynaliadwy. Mannau sy’n gweithio nid dim ond i blant, ond i bawb. www.rethinkingchildhood.com\n14 | Chwarae dros Gymru | Gwanwyn 2021\nNeb yn gwylio o’r cyrion –\ncreu mannau cynhwysol i chwarae Theresa Casey, yr eiriolwr dros chwarae a hawliau plant a chyd-awdur Free to play – a guide to creating accessible and inclusive play spaces, sy’n rhannu ei harbenigedd ar sut i greu mannau chwarae cynhwysol ar gyfer pob plentyn. Mae llu o fuddiannau i sicrhau bod ein mannau chwarae’n fwy hygyrch a chroesawus. Maen nhw’n cyfoethogi ymdeimlad o gymuned, yn cefnogi lles ac yn dangos parch at hawl plant i chwarae. Fyddwn ni ddim yn cyflawni hyn trwy ddim ond ychwanegu darn o offer hygyrch neu osod rampiau neu ganllawiau. Os ydyn ni eisiau mannau chwarae ble y gall pob plentyn chwarae, mae angen inni ystyried ffactorau ffisegol, cymdeithasol a synhwyrol. Mae Creu mannau chwarae hygyrch yn egluro nad yw hygyrchedd yn unig yn ddigon i greu gofod cynhwysol. Mae hefyd angen dylunio i mewn ffactorau cymdeithasol, megis cyfleoedd i chwarae gyda’ch gilydd, a gwerth chwarae’n cynnwys dewis, amrywiaeth a her. ‘Dewch inni wneud mannau chwarae’n agored i archwilio, teithio, cuddio a chwilio ac anturiaethau penagored.’ Dyfyniad gan riant yn Free to play Pan oedd Free to play – a guide to creating accessible and inclusive play spaces yn cael ei ddatblygu, fe wnaeth plant anabl a’u teuluoedd helpu i feddwl am y pethau yr oedden nhw’n teimlo oedd yn bwysig yn y mannau ble roeddent am chwarae. Gellir crynhoi’r rhain fel a ganlyn: •\tRhyddid •\tAmrywiaeth •\tProfiad cymdeithasol •\tAnnibyniaeth a mynediad •\tRhinweddau synhwyraidd •\tOffer a rhyngweithiad. Un ffordd o feddwl sut y gallwn gyflawni hyn i gyd yw meddwl am fannau chwarae fel lleoedd sydd wedi eu creu o nifer o haenau.\n•\tYn sail i’r cyfan, gofod y gall pobl symud o’i amgylch, i mewn iddo ac o’i amgylch gyda mynedfeydd, allanfeydd, llwybrau, lonydd, tirlunio, mwynderau a nodweddion sylweddol hygyrch. Yn ogystal â symud dros arwynebau llyfn, anwastad neu grensiog, a yw’r arwynebau’n gwahodd plant i orwedd, rholio, eistedd a gorffwys ar lawr hefyd? •\tYn yr haen nesaf mae’r prif nodweddion fel chwarae gyda dw^ r, offer, strwythurau, gweithiau celf a phlannu. •\tYchwanegir haen gyfoethog arall gan sut y defnyddir y gofod. Mae mannau chwarae cyhoeddus wedi eu dylunio i fod yn ddiogel a defnyddiadwy heb oruchwyliaeth. Fodd bynnag, gellir cynyddu’r posibiliadau ar gyfer cyfleoedd cynhwysol gan weithwyr chwarae profiadol, diwrnodau chwarae a digwyddiadau cyhoeddus. Gellir dylunio nodweddion fel storfeydd a hysbysfyrddau i mewn i wneud y gweithgareddau ychwanegol hyn yn haws. •\tGall rhinweddau synhwyraidd, a hyd yn oed byrhoedlog, fod yr hyn sy’n gwneud man chwarae’n un arbennig i blant: sw^ n adar yn canu, gwead rhisgl coed garw, dail llyfn neu ddrain pigog, lliwiau sy’n newid gyda’r tymhorau neu olygfa o’r awyr trwy ganghennau coeden. •\tYr haen olaf i’w hystyried yw bod plant a phlant yn eu harddegau’n dod â’r gofod yn fyw trwy chwarae. Bydd plant yn chwarae mewn ffyrdd annisgwyl neu anfwriadol a dylai’r dyluniad gofio ystyried hynny. Mae hygyrchedd yn ystyriaeth hefyd i’r oedolion hynny ddaw i’r man chwarae gyda’u plant. All tad sy’n defnyddio cadair olwyn symud o gwmpas yr offer i chwarae cuddio? All mam-gu sy’n colli ei golwg lywio\nChwarae dros Gymru | Gwanwyn 2021 | 15\n•\tdigon o le i symud o amgylch yr offer •\ty gwerth chwarae mewn gofodau oddi tan a chysylltiadau rhwng lefelau strwythurau •\tlle pasio lletach ar bontydd a strwythurau.\nToiledau a chyfleusterau newid Gall toiledau a chyfleusterau newid priodol wneud gwahaniaeth rhwng ymweliad byr, llawn straen â man chwarae neu’r cyfle i ymlacio a chwarae’n hapus am fwy o amser. I rai teuluoedd, dyma’r ffactorau fydd yn penderfynu os byddant yn ymweld ag ardal chwarae o gwbl. ei ffordd trwy’r gofod? A oes lle i bawb eistedd gyda’i gilydd? Gall ymweliadau â pharciau, mannau chwarae neu fannau cyhoeddus roi ymdeimlad o’r hyn all gwahanol fannau eu cynnig, yn enwedig os bydd teulu neu grw^ p yn caniatáu ichi fynd gyda nhw.\nOffer Er mwyn helpu gyda chwestiynau’n ymwneud ag offer, yn 2013 cyhoeddodd y Sefydliad Safonau Prydeinig ganllaw Ewropeaidd o’r enw Playground equipment accessible for all children. Mae’n nodi mae’r flaenoriaeth angenrheidiol ydi cynhwysiant ac annog pob plentyn i ddod at ei gilydd trwy chwarae mewn amgylcheddau chwarae o safon uchel. Gellir cyfoethogi chwarae gyda darnau penodol o offer y dylid eu dethol yn ofalus a’u lleoli’n ystyriol er mwyn osgoi creu cyfleoedd ar wahân ar gyfer plant anabl. Mae ambell beth i gadw llygad amdano’n cynnwys: •\tcynhaliaeth gorfforol ychwanegol, dolenni, troedleoedd\n‘Mae llefydd newid yn hanfodol. Yn aml, bydd rhaid inni adael lle chwarae oherwydd ein bod wedi cael damwain. Dim ond DAU doiled sydd yn ein parc lleol ar gyfer pob dyn, dynes, plentyn a babi ac mae’r llawr wastad yn morio efo dw^ r, felly does unman i newid plentyn sydd angen cymorth ychwanegol.’ Dyfyniad gan riant yn Free to play Mae maint a lleoliad man chwarae’n effeithio ar y penderfyniad am y cyfleusterau y gellir eu darparu. Efallai na fydd yn realistig bob tro i ddarparu toiledau gyda Lle Newid ond mae opsiynau eraill i’w hystyried, fel trefnu mynediad i gyfleusterau gerllaw, gwella cyfleusterau sy’n bodoli eisoes, neu ddarparu mwy o wybodaeth ac arwyddion. ’Dyw hygyrchedd ddim yn golygu creu gofodau diflas, di-her, diwahaniaeth. Dylai fod gofodau cymunedol amrywiol mewn ardaloedd lleol sy’n cyffroi’r dychymyg, sy’n llawn cymeriad ac sy’n cwmpasu caleidosgop cyfan ffyrdd plant o chwarae.\nParc Cynhwysol Catherine Street – croesawus, cynhwysol a naturiol chwareus\nac yn Catherine Street y nod yw gwneud yn siw^ r bod neb yn cael ei adael yn gwylio o’r cyrion.\nMae Parc Catherine Street yn barc tref bychan yn Dumfries. Mae ei ddatblygiad yn ofod gwirioneddol gynhwysol yn arddangos yr hyn all godi o fenter a yrrir gan deuluoedd sy’n chwilio am gyfleoedd cynhwysol ar gyfer eu plant, mewn partneriaeth gyda’r gymuned leol a’r awdurdod lleol.\nCafodd hygyrchedd ei wella trwy osod giât i’w gysylltu gyda’r caffi, ble y lleolir toiled Lle Newid, tynnu rampiau serth a chreu rhediadau graddol a chyfnewid hen offer chwarae am offer pwrpasol a dychmygus wedi eu lleoli’n ofalus ymhlith y glaswellt, y planhigion a’r coed. Mae ffosydd dw^ r, tywod, tai chwarae, deciau a phlannu’n creu profiad rhyngweithiol llawn ^ symbyliad, sy’n hygyrch i bawb. Roedd y grw p, o’r cychwyn cyntaf, am i’r parc fod yn ofod i bobl (yn cynnwys plant yn eu harddegau) i ymgasglu.\nWedi ei agor ddechrau 2020, wedi trosglwyddiad cymunedol o’r parc i ofal Include Us (elusen a sefydlwyd at y diben), o fewn blwyddyn cyrhaeddodd Parc Cynhwysol Catherine Street rownd derfynol gwobrau cenedlaethol y Landscape Institute. Cafodd y weledigaeth ar gyfer y parc, oedd wedi ei meithrin trwy ymgynghoriadau a gweithdai cymunedol, ei gwireddu trwy’r broses ddylunio dan arweiniad Include Us, sydd hefyd yn rheoli a chynnal a chadw’r parc. Mae Include Us yn credu bod pob plentyn angen yr un peth o fan chwarae – i gael eu cynnwys,\nWedi ei staffio gan reolwr a garddwr cymunedol, gyda phwyllgor ymroddedig a phartneriaethau yn yr ardal leol, mae’n cynnig lle i ymgasglu ac yn cefnogi cyfleoedd gwirfoddoli a phrofiad gwaith sy’n golygu ei fod yn ganolfan ar gyfer gweithgarwch cymunedol, sy’n cylchdroi o amgylch ac sydd wedi ei ysbrydoli gan chwarae cynhwysol.\n16 | Chwarae dros Gymru | Gwanwyn 2021\nMae mater gofod ar gyfer chwarae’r tu allan wedi ei amlygu gan y pandemig ac mae awdurdodau lleol a chynghorau cymuned wedi bod yn gweithio’n galed i sicrhau y gall mannau chwarae lleol aros ar agor o dan ganllawiau Covid-19. Bellach ar ei bedwerydd argraffiad, rydym wedi adolygu, diweddaru a chyhoeddi’r pecyn cymorth cymunedol Datblygu a rheoli mannau chwarae. Mae’r pecyn cymorth wedi ei ddatblygu ar gyfer unrhyw un sy’n gyfrifol am reoli neu ddatblygu man chwarae mewn cymuned. Gallai fod yn gyngor cymuned, yn gymdeithas chwarae leol neu’n grw^ p o drigolion. Bwriedir iddo fod yn ffynhonnell cefnogaeth unigol ar gyfer grwpiau cymunedol, fel y gallant lywio eu ffordd trwy rai o’r heriau o reoli neu ddatblygu man chwarae. Trwy hyn, mae’n anelu i gefnogi pobl i greu a chynnal a chadw mwy o fannau cymunedol, wedi eu dylunio’n well, a thrwy hynny wella cyfleoedd plant i chwarae. Mae’r pecyn cymorth yn darparu gwybodaeth benodol ar ddylunio a rheoli mannau chwarae yn ogystal ag adnoddau unigryw i helpu gyda’r broses hon. Oherwydd bod hwn yn gallu bod yn faes cymhleth, mae hefyd yn cynnwys cyfeiriadau at ffynonellau cymorth ychwanegol ac, yma ac acw, mae’n delio gyda rhai o’r amrywiol ‘fythau’ sy’n ymwneud â rheoli a dylunio mannau chwarae.\nDylunio Mae’r adran hon yn cwmpasu’r broses o ddatblygu mannau newydd ac mae’n cychwyn trwy arsylwi a dysgu oddi wrth sut y mae plant yn defnyddio’r mannau sy’n bodoli yn y gymuned eisoes cyn symud ymlaen i’r broses o’u cynnwys mewn unrhyw gynlluniau. Mae hefyd yn cyfeirio at dderbyn caniatâd, cynnwys pobl eraill, egwyddorion dylunio mannau chwarae ac ariannu. Mae adran benodol ar ddylunio cynhwysol yn nodi pwyntiau i’w hystyried ac fe’i cefnogir ymhellach gan un o’n pecynnau cymorth eraill – Creu mannau chwarae hygyrch. Mae’r offer yn yr adran hon yn cynnwys taflen archwilio drylwyr i edrych ar sut y mae plant yn chwarae a sut y gallwn gynllunio gweithredu i annog mwy o chwarae a sicrhau nad yw unrhyw ddatblygiadau newydd yn cyfyngu ar yr hyn y mae’r plant yn ei wneud eisoes. Un o’r darnau eraill o offer yn yr adran hon yw’r templed holiadur ar gyfer casglu barn y plant ar eu cyfleoedd i chwarae yn y gymuned. Mae templed Memorandwm Cyd-ddealltwriaeth yn cefnogi’r rheini sy’n sefydlu\nHerio’r myth Bydd tywod yn achosi problemau gyda ^ n a llwynogod chathod, cw ^ Oni bai bod problemau eisoes â baw cathod, cw na llwynogod, mae’n annhebyg iawn y bydd ychwanegu tywod i’r safle’n denu anifeiliaid o’r newydd. Fodd bynnag, os oes gennym dywod, bydd archwiliadau a chribinio rheolaidd yn ffurfio rhan o’n rhaglen cynnal a chadw cyffredinol. Bydd pa mor aml y byddwn yn gwneud hyn yn dibynnu ar lefel y defnydd. Cofiwch hefyd fod y mwyafrif o berchnogion anifeiliaid anwes yn bobl gyfrifol. Os oes problem bawa ^ cw n, yna bai nifer fechan o berchnogion yw hyn, fel arfer – ^ ceisiwch dargedu’r grw^ p bychan o berchnogion cw n sy’n achosi’r broblem. Gallwn weithio gyda’r gymuned, gofyn i ^ blant ysgol ddylunio arwyddion ‘dim baw cw n’ neu ddechrau ^ ymgyrch â chymorth y warden cwn lleol.\nChwarae dros Gymru | Gwanwyn 2021 | 17\ngrwpiau newydd i dderbyn y dasg o ddatblygu man chwarae newydd ac, yn olaf, templedi dogfennau tendro i helpu pobl fydd yn comisiynu rhywun i wneud y gwaith.\nhwn yn cefnogi grwpiau i ymateb i anghenion plant i ddatblygu ac addasu’r mannau chwarae ble bydd plant yn chwarae’r tu allan.\nMae’r adran hon yn cyfeirio at y gwaith y bydd angen i sefydliadau sy’n derbyn cyfrifoldeb am ofod chwarae sy’n bodoli eisoes, feddwl amdano. Mae hyn yn cynnwys cyfrifoldebau sy’n ymwneud â rheoli risg (iechyd a diogelwch), yswiriant, cynnal a chadw ac archwilio. Mae’r holl arweiniad yn y pecyn cymorth yn cyfeirio’n uniongyrchol at y deddfwriaethau sy’n cynnwys mannau chwarae felly, ble fo oblygiadau cyfreithiol, caiff y rhain eu hamlygu ynghyd â chyfeiriadau at sefydliadau eraill all helpu. Mae’r offer yn yr adran hon yn cynnwys templedi ar gyfer archwiliad cyffredin a chopi drafft o bolisi rheoli risg sy’n defnyddio’r egwyddor o asesu risgbudd, a gymeradwywyd gan Yr Awdurdod Gweithredol Iechyd a Diogelwch (HSE) a’r Play Safety Forum. Datblygwyd y pecyn cymorth yn wreiddiol gan Chwarae Cymru fel rhan o brosiect i wella mannau chwarae, gan weithio gyda’r Sefydliad Cymunedol yng Nghymru a Phanel Cyfran Deg y Loteri Fawr ar Ynys Môn. Mae’r pecyn cymorth cymunedol Datblygu a rheoli mannau chwarae yn parhau i fod yn adnodd pwysig i gynorthwyo pobl sy’n gyfrifol am fannau chwarae plant. Rydym yn edrych ymlaen at weld yr argraffiad\nDatblygiad araf Gall datblygu man chwarae newydd neu adnewyddu un sy’n bodoli eisoes fod yn broses hynod o gostus. Os y byddwn yn ceisio derbyn y cyllid i gyd ar unwaith, gall fod yn amser maith cyn i unrhyw beth gael ei ddatblygu – tra bo’r safle’n sefyll yn wag a heb ei ddefnyddio. Trwy ddilyn y broses ddylunio a argymhellir yn y pecyn cymorth hwn, bydd gennym syniad da o sut y bydd y man chwarae’n edrych wedi ei gwblhau. Edrychwch pa elfennau sydd angen eu cwblhau ac ym mha drefn, ac yna eu datblygu fel y caiff cyllid ei sicrhau. Gall fod yn llawer haws derbyn nifer o grantiau llai neu i gasglu swm penodol bob blwyddyn, na fydd hi i ymgeisio a dibynnu ar un cais am grant mawr. Bydd datblygu safle dros gyfnod o amser, fel y bydd cyllid ar gael, yn golygu y gallwn weld sut dderbyniad y mae’r datblygiadau newydd yn ei gael a sicrhau newidiadau pwrpasol i gynlluniau fydd yn ymateb i anghenion y gymuned.\n18 | Chwarae dros Gymru | Gwanwyn 2021\nYr hyn y mae plant yn ddweud\nam eu mannau awyr agored i chwarae I gefnogi 30ain pen-blwydd Confensiwn y Cenhedloedd Unedig ar Hawliau’r Plentyn (CCUHP) ym mis Tachwedd 2019, cyhoeddodd Chwarae Cymru ‘Rwy’n dysgu pethau newydd ac yn dringo coed’ – Yr hyn sydd gan blant i’w ddweud am chwarae yng Nghymru. Yn yr adroddiad hwn, mae plant a phlant yn eu harddegau’n dweud wrthym beth sy’n dda am y cyfleoedd chwarae yn eu hardal leol a pha mor fodlon ydyn nhw ynghylch pryd, sut a ble y gallant chwarae. Yma, rydym yn tynnu sylw at rai o safbwyntiau’r plant am y pwysigrwydd y maent yn ei osod ar eu mannau chwarae awyr agored. Mae plant angen mannau sy’n hygyrch iddyn nhw, ble maen nhw’n teimlo’n ddiogel ac sy’n hwyluso’r math o chwarae y maent ei eisiau. Tra bo’r rhain yn cynnwys mannau chwarae penodedig ‘ffurfiol’ fel meysydd chwarae, caeau chwarae neu ardaloedd gemau, mae’r mannau y mae plant yn eu gwerthfawrogi fwyaf yn aml yn lleoedd sydd ddim yn cael eu cydnabod yn ffurfiol.\nBle fydd plant yn chwarae… Gofynnodd yr arolwg i’r plant am y mathau o fannau y maent yn chwarae neu ymgasglu ynddynt. ’Dyw’n ddim syndod bod y mwyafrif o blant yn chwarae neu’n cymdeithasu yn nhai neu erddi ei gilydd. Roedd ardaloedd chwarae ffurfiol gydag offer sefydlog yn boblogaidd hefyd. Fodd bynnag, roedd 60 y cant o’r plant yn chwarae ar strydoedd lleol ac roedd llawer yn chwarae mewn ardaloedd awyr agored eraill heb oruchwyliaeth. O wybod bod y buddiannau iechyd a chymdeithasol pennaf yn dod o ‘chwarae’r tu allan’, fe ddefnyddiom y data i edrych ar y gyfran o blant oedd yn chwarae mewn gwahanol gategorïau o ofod. Ar y cyfan, roedd 28 y cant o blant yn ‘chwarae’r tu mewn’ yn bennaf, a 72 y cant yn ‘chwarae’r tu allan’ yn bennaf. Yn eu sylwadau, soniodd llawer o blant a phlant yn eu harddegau’n aml am barciau a chaeau chwarae fel canolbwynt i’w cymunedau ble y gallent chwarae a chymdeithasu. Er hynny, mae’n amlwg bod rhai plant yn ei chael yn anodd cael mynediad i’r rhain. ‘Yn fy mhentref i ac yn y pentref cyfagos ’does dim parc nac ardal chwarae. Mae’n drist iawn. Roedden ni’n arfer gallu chwarae ar dir yr ysgol ond maen nhw wedi cael eu cloi. Dim ond yr ardd sydd gennym i chwarae ynddi, fel arall mae rhaid i fy rhieni fynd a fi yn y car i fynd i rywle. Mae lot o blant yn byw yn y pentref nawr a ’does unman efo ni i chwarae.’\n‘Wrth yr ysgol a thai fy ffrindiau, mae mannau gwyrdd i chwarae arnyn nhw fydd ddim yn para gan eu bod yn cael eu chwalu i adeiladu mwy o dai neu eu gwerthu i greu ysgol fwy neu eu defnyddio i’w troi’n rhandiroedd. Fydd dim mannau gwyrdd ar ôl inni chwarae. Bydd rhaid inni aros i mewn ar ein cyfrifiaduron a chwarae ar-lein gyda’n ffrindiau yn lle.’ Soniodd y plant hefyd am ystod eang o ofodau draw oddi wrth ardaloedd penodedig y byddent yn eu defnyddio, o balmentydd y tu allan i’w tai, i’r bryniau cyfagos. ‘Dwi’n byw’n agos i’r mynydd ble mae llawer o fywyd gwyllt’. ‘Cymysgedd dda o lyn, glaswellt, coedwigoedd a phen clogwyn.’ ‘Rwy’n chwarae ar fy meic yn ein stryd gyda fy ffrindiau.’ ‘Mae’r goedwig yn hwyl!’ ‘Adeiladu dens yn y coed a chwarae gyda fy ffrindiau.’ Daw’r data ar gyfer yr adroddiad o holiaduron a gwblhawyd gan bron i 6,000 o blant ar draws tri ar ddeg o ardaloedd awdurdodau lleol yng Nghymru fel rhan o’u Hasesiadau Digonolrwydd Chwarae yn 2019. Mae adroddiad ‘Rwy’n dysgu pethau newydd ac yn dringo coed’ – Yr hyn sydd gan blant i’w ddweud am chwarae yng Nghymru yn dangos, ar y cyfan, mai’r darlun a gyflwynir gan blant ledled Cymru yw pan maent yn cael mynd allan, ac yn gallu chwarae yn y mannau y maent am chwarae ynddynt, bod y mwyafrif yn hapus gyda’r dewis o fannau o safon dda, a’u bod, ar y cyfan, yn fodlon gyda’u cyfleoedd chwarae. Mae chwarae’r tu allan bob dydd gyda ffrindiau’n cael ei werthfawrogi.\nChwarae dros Gymru | Gwanwyn 2021 | 19\nDatblygu’r gweithlu Awgrymiadau anhygoel\nMeddwl yn synhwyrol am\niechyd a diogelwch Bydd peidio cael caniatâd i fynd allan i chwarae gyda neu weld eu ffrindiau wedi bod yn brofiad gofidus a chythryblus i lawer o blant. Mae pwysigrwydd bod y tu allan ar gyfer iechyd corfforol a meddyliol wedi ei amlygu trwy gydol y pandemig. Ar draws yr holl leoliadau i blant, mae’r canllawiau’n dynodi y dylai plant dreulio cymaint o amser â phosibl y tu allan gan y gall hyn gyfyngu ar drosglwyddiad a’i gwneud yn haws i adael lle rhwng grwpiau. Mae canllawiau’n nodi hefyd bod plant yn greadigol wrth chwarae ac na ellir cynllunio ar gyfer pob math o chwarae. Gall ymarferwyr reoli chwarae a ddewisir o wirfodd trwy asesu risg-budd dynamig – gan ddefnyddio eu gwybodaeth a’u crebwyll proffesiynol i ymateb yn briodol tra’n gadael i’r plant gael digon o gyfleoedd i chwarae’r tu allan. Mae’n bwysig mabwysiadu agwedd synnwyr cyffredin tuag at iechyd a diogelwch. Bydd damweiniau’n digwydd, ond ddylai hyn ddim ein hatal – mae buddiannau chwarae awyr agored yn llawer mwy na’r risgiau – mae ambell grafiad, cnoc a chlais i gyd yn rhan o dyfu i fyny.\nParatowch Gwnewch yn siw^ r bod yr amgylchedd chwarae’n cael ei wirio a bod y gwiriadau’n cael eu cofnodi. Dylai’r gwiriadau fod yn gyfuniad o wirio gweledol a phrofi corfforol. Dylai pob lleoliad fod â gweithdrefnau clir ar yr hyn ddylid ei wirio, gan bwy a pha mor aml. Defnyddiwch neu addaswch ein templed archwiliad man chwarae.\nDisgwyliwch y gorau Fyddwch chi ddim angen cynllun gweithgareddau manwl. Os allwch chi gymryd cam yn ôl a goruchwylio o bellter, bydd y plant yn fwy tebygol o chwarae yn eu ffordd eu hunain ac ennill buddiannau arbrofi a phrofi pethau drostynt eu hunain. Peidiwch chwilio am y posibilrwydd lleiaf a mwyaf annhebygol o gael anaf ym mhob gweithgaredd. Mae cadwyn hir o ‘beth pe bae’ yn annhebygol iawn o ddigwydd ac ni ddylent fod yn ffocws ar gyfer ein harfer. Dylai ymarferwyr ddefnyddio agwedd ymarferol a gofalus ond positif. Byddwn yn asesu os yw plentyn yn abl i lunio penderfyniadau am risg a pheryglon drostynt eu hunain a byddwn yn eu cefnogi yn eu penderfyniadau, oni bai bod gwir berygl niwed difrifol.\ncanllawiau yw mwynhau’r broses chwarae. Mwynhau chwarae am yr hyn ydi o, chwarae’n llawn brwdfrydedd pan gawn ein gwahodd i chwarae, a bod yn eiriolwyr brwd dros chwarae, yw’r ffyrdd gorau i sicrhau amgylchedd ac awyrgylch ble y gellir cyflawni anghenion a hawliau plant. Bydd sicrhau bod anghenion corfforol plant a staff yn cael eu cyflawni’n mynd beth o’r ffordd i’w paratoi i fod y tu allan. Bydd gwneud yn siw^ r bod gan bob plentyn ac oedolyn ddillad a chysgod priodol ar gyfer tywydd gwlyb, eli haul ar ddiwrnod heulog, bod dw^ r ar gael yn ystod y misoedd cynnes, a bod hetiau a chotiau o fewn cyrraedd yn y gaeaf, yn helpu i sicrhau bod chwarae’r tu allan yn brofiad cadarnhaol i bawb.\nAm fwy o wybodaeth am chwarae a risg, ymwelwch â gwefan Chwarae Cymru.\nMae’n fraint i ymarferwyr y blynyddoedd cynnar, gweithwyr chwarae a staff ysgol allu gweithio mewn lleoliad ble mae chwarae’n cael blaenoriaeth. Un o’r ffyrdd gorau y gallwn weithio o fewn y\nDarllenwch Chwarae a Hamdden Plant - Hyrwyddo agwedd gytbwys, datganiad ar y cyd y Play Safety Forum a’r Awdurdod Gweithredol Iechyd a Diogelwch (HSE).\n20 | Chwarae dros Gymru | Gwanwyn 2021\nCyhoeddi canllawiau gwaith chwarae newydd Yn ddiweddar, mae Chwarae Cymru wedi cynhyrchu pedwar canllaw gwaith chwarae newydd fel casgliad o adnoddau ar gyfer y bobl hynny sy’n gweithio’n bennaf, neu fel rhan o’u rôl, gyda phlant sy’n chwarae. Yn ogystal, efallai y byddant o ddiddordeb hefyd i bobl sydd ddim yn gweithio gyda phlant sy’n chwarae ond sydd wedi eu cyfareddu gan chwarae plant ac sydd am ddysgu mwy. Yn 2006, dechreuodd Chwarae Cymru ddatblygu hyfforddiant a chymwysterau arweiniodd at greu cymwysterau Gwaith Chwarae: Egwyddorion ar Waith (P3). I fynd gyda’r cymwysterau, fe wnaethom weithio gyda rhai o feddylwyr mwyaf nodedig y byd gwaith chwarae i gynhyrchu cyfres gynhwysfawr o ddeunyddiau dysgu. Er mwyn cynhyrchu’r canllawiau gwaith chwarae newydd hyn, fe weithiom gyda Ludicology i adolygu deunyddiau dysgu P3, er mwyn eu diweddaru a datblygu cynnwys newydd. Mae’r canllawiau’n cyflwyno ac yn archwilio rhai o’r damcaniaethau, cysyniadau, syniadau ac arferion craidd sydd wrth galon gweithio gyda phlant sy’n chwarae. Nid yw’r canllawiau’n gyfrif cyflawn o bell ffordd. Mae plant a’u chwarae’n gymhleth, fel y mae’r llu o ffyrdd y gallwn weithio gyda’u chwarae, felly mae llawer mwy i’w ddysgu o hyd. Ein gobaith yw y bydd y canllawiau hyn yn helpu i sicrhau bod yr agwedd gwaith chwarae’n cael ei deall a’i harchwilio’n fwy trylwyr gan ddysgwyr gwaith chwarae a phawb sydd â diddordeb cefnogi chwarae plant. Mae’r canllawiau hyn yn cynrychioli trysorfa o wybodaeth broffesiynol sydd wedi ei datblygu gan y sector dros nifer o ddegawdau ac mae adran gyfeirio gynhwysfawr yn cyfeirio’r darllenydd at ffynonellau’r testun, os hoffent ymchwilio ymhellach. Er mwyn paratoi i weithio gyda phlant sy’n chwarae, mae’r canllawiau’n cychwyn gyda Chyfrol 1, sy’n edrych ar rai o’r damcaniaethau sy’n dylanwadu ar y modd y mae oedolion yn deall plant, rôl chwarae a phlentyndod, yn ogystal ag egwyddorion gweithio gyda phlant sy’n chwarae. Wedi datblygu rhywfaint o ddealltwriaeth sylfaenol, mae Cyfrol 2 yn archwilio’r llu o ffyrdd y gall y bobl hynny sy’n gweithio gyda phlant sy’n\nchwarae greu neu gyfoethogi amgylcheddau fel eu bod yn addas ar gyfer chwarae, ac ar arferion i gefnogi plant sy’n chwarae’n uniongyrchol. Yn dilyn hyn, mae Cyfrol 3 yn edrych ar gynllunio, sefydlu a rheoli prosiect chwarae wedi ei staffio, tra bo Cyfrol 4 yn delio gyda materion sy’n ymwneud â rheoli staff a gweithio gydag oedolion eraill. Mae gwaith chwarae yn anelu i greu amgylcheddau sy’n addas er mwyn i chwarae o safon ddigwydd ac mae’n ceisio lleihau unrhyw anghydbwysedd grym rhwng plant ac oedolion, gan anelu i greu perthynas weithio gyfochrog yn hytrach na’r un hierarchaidd fwy cyffredin rhwng oedolion a phlant. I lawer, gwaith chwarae yw eu proffesiwn, eu prif rôl gwaith, a’u galwedigaeth – i eraill mae’n rôl y maent yn ei chyflawni fel rhan o gyfrifoldebau eraill ehangach. Ein gobaith mawr yw y bydd y canllawiau gwaith chwarae’n helpu i rannu natur unigryw’r agwedd gwaith chwarae gyda phawb sy’n dymuno cefnogi plant gyda chyfleoedd o safon i chwarae. www.chwaraecymru.org.uk/cym/cyhoeddiadau/ canllawiau-gwaith-chwarae\nChwarae dros Gymru | Gwanwyn 2021 | 21\nDan y chwyddwydr... Rheolwr meithrinfa ddydd awyr agored Ym mhob rhifyn byddwn yn siarad gyda gweithiwr proffesiynol o fyd chwarae a gwaith chwarae er mwyn cyflwyno cipolwg ar yr amrywiol rolau sy’n ffurfio’r gweithlu a’r gwahanol swyddi sydd ar gael. Ar gyfer y rhifyn hwn, fe siaradom gyda Ben Webb, Rheolwr Meithrinfa Awyr Agored Ashfield. Alli di ddweud ychydig wrthym am dy hun a sut gychwynnaist ti ym maes gwaith chwarae? Fe gychwynnais weithio fel Rhodiwr Chwarae ym Mryste 18 mlynedd yn ôl. Doeddwn i ddim yn siw^ r beth oeddwn i am wneud ar ôl y brifysgol ond roedd gen i syniad yr hoffwn weithio gyda phlant. Doeddwn i ddim yn gwybod beth oedd gwaith chwarae ar y pryd ond, yn ffodus iawn, fe ddes i ar draws y swydd rhodiwr chwarae. Rydw i wedi bod yn lwcus iawn iawn i gael mentoriaid gwaith chwarae gwirioneddol ysbrydoledig sydd wedi rhannu eu hangerdd gyda mi.\nBeth yw teitl dy swydd a beth mae dy rôl yn ei olygu? Roeddwn i’n ddigon ffodus i gwympo i mewn i ambell rôl rheoli yn y sector chwarae ac ennill llawer iawn o brofiad yn y gwaith cynllunio strategol a datblygu prosiect y tu ôl i chwarae. Rhoddodd hyn yr hyder imi roi tro ar sefydlu meithrinfa awyr agored. Mae fy rôl yn gyfuniad diddorol o reolwr, gofalwr a staff banc. Mae gen i dîm gwirioneddol eithriadol o weithwyr chwarae ymroddedig sy’n gwneud fy ngwaith yn hawdd.\nBeth yw agwedd bwysicaf dy waith mewn meithrinfa awyr agored? Cael plant i fynd allan a rhoi’r rhyddid iddyn nhw fod yn blant. Ry’n ni’n lleoliad chwarae seiliedig ar natur. Dydyn ni ddim yn trosglwyddo’r cyfnod sylfaen ac mae’r unig\nstrwythur sydd gennym mewn gwirionedd yn ymwneud ag amser bwyd a phrydau. Yr Egwyddorion Gwaith Chwarae yw’r sail ar gyfer ein gwaith ac mae’r plant yn berchen ar y lle a’u hamser ynddo.\nSut mae dy rôl wedi newid o ganlyniad i Covid-19? Dim llawer, wrth lwc. Gan ein bod yn lleoliad awyr agored, rydym wedi gorfod newid llawer llai na lleoliadau eraill. Roedden ni eisoes yn treulio 90 y cant o’n hamser y tu allan ym mhob tywydd ble mae cyfraddau trosglwyddiadau yn is ac mae’r ymchwil yn gwbl amlwg bod plant sy’n treulio mwy o amser tu allan yn iachach a llai tueddol o fynd yn sâl.\nBeth yw’r peth gorau am dy swydd? Mae gen i blant ifanc a nhw ydi un o’r rhesymau pam y sefydlais i’r feithrinfa. Er bod mwy o waith golchi dillad, dwi wrth fy modd yn gweld fy mhlant yn dod adre’n fwd i gyd ac wedi blino, eu gweld nhw hanner ffordd i fyny coeden neu’n eistedd o gwmpas y tân pan dwi’n mynd i’w nôl.\nBeth wyt ti’n ei feddwl sy’n heriol am dy swydd? Y ffaith bod ein rôl mor fyr ym mywydau’r plant ac nad ydi’r gwaith yr ydym yn ei wneud yn cael ei barhau bob amser wedi i’r plant ein gadael. Byddem wrth ein bodd yn gweld mwy o ymrwymiad i ddarpariaeth awyr agored ac i chwarae fel elfen gyffredin yng nghamau nesaf datblygiad plentyn.\nChwarae o Safon – Fframwaith Sicrhau Ansawdd Gwaith Chwarae newydd Ar hyn o bryd, mae Chwarae Cymru’n arwain datblygiad Fframwaith Sicrhau Ansawdd newydd ar gyfer lleoliadau gwaith chwarae yng Nghymru. Cynhelir peilot o Chwarae o Safon yn ystod yr haf a bydd ar gael fel rhan o gyflwyniad graddol o Hydref 2021. Mae’r ^ fframwaith yn cael ei ddatblygu gyda chefnogaeth grw p cyfeirio arbenigol yn cynnwys sefydliadau ac unigolion sydd ynghlwm ag ystod eang o leoliadau ble mae gwaith chwarae’n digwydd. Y bwriad yw datblygu fframwaith sy’n addas ar gyfer lleoliadau gwaith chwarae cofrestredig a heb eu cofrestru yn ogystal â lleoliadau ble nad gwaith chwarae yw’r brif swyddogaeth, fel ysgolion sydd am dystio i arfer gwaith chwarae o safon. Bydd y fframwaith ar gael fel offeryn hunanasesu. Caiff lleoliadau eu hannog i fynd trwy broses o asesiad allanol i dderbyn bathodyn safon i arddangos eu bod wedi cyflawni gofynion y fframwaith ansawdd. Mae Chwarae Cymru’n datblygu system ar-lein newydd i gefnogi’r fframwaith ble y gall lleoliadau lanlwytho eu tystiolaeth i asesydd allanol ei weld cyn proses gyfweliad fydd yn gwirio os yw’r lleoliad yn cyflawni’r holl ddangosyddion ansawdd ai peidio. Bydd lleoliadau’n derbyn bathodyn digidol y gellir ei ddefnyddio mewn gohebiaeth a thystiolaeth i rieni,\ncyllidwyr, arolygwyr, awdurdodau lleol ac eraill, i ddangos bod eu lleoliad yn cyflawni’r fframwaith ansawdd. Bydd modd i leoliadau ganolbwyntio’n llwyr ar elfennau arfer gwaith chwarae’r fframwaith ansawdd neu weithio tuag at y lefel sicrhau ansawdd llawn, sy’n cwmpasu’r polisïau, y gweithdrefnau a’r ethos sefydliadol sy’n cefnogi arfer gwaith chwarae o safon. Sicrhau ansawdd gwaith chwarae yw’r broses o edrych yn fanwl ar ein harfer gwaith chwarae er mwyn gwella safon profiadau chwarae plant yn yr ystod eang o leoliadau ble bydd gwaith chwarae’n digwydd. Mae’n ehangu ar gymwysterau, hyfforddiant a phrofiad gweithwyr chwarae a’r Egwyddorion Gwaith Chwarae trwy edrych yn feirniadol ar elfennau penodol o’n gwaith (dangosyddion ansawdd) a dadansoddi sut y byddwn yn sicrhau bod yr elfennau hyn yn cael eu cyflawni mewn egwyddor ac yn ymarferol. Mae’r broses hon o ddadansoddi beirniadol wedi ei gwau i mewn i’n hethos proffesiynol trwy arfer myfyriol. Bydd Chwarae o Safon yn ffurfioli’r broses hon fel y gallwn dystio i’n hunain ac i bobl eraill, bod ein harfer yn gweddu gyda disgwyliadau ansawdd ein sector. Mae’n fuddiol ynddo ei hun ar gyfer ein staff, ein lleoliad ac wrth gwrs i’r plant ond mae hefyd yn arddangos i rieni, cyllidwyr, cyrff cyfreithiol a rheoleiddiol, bod ein lleoliad yn un o safon.\n22 | Chwarae dros Gymru | Gwanwyn 2021\nCymunedau Chwareus Mae’r pandemig coronafeirws wedi creu cyfyngiadau ac ansicrwydd annisgwyl na welwyd mo’u tebyg o’r blaen, ond mae’r angen a’r awydd i gefnogi chwarae plant cyn bwysiced ag erioed. Mae pwysigrwydd treulio amser y tu allan er mwyn ein hiechyd a’n hapusrwydd wedi ei bwysleisio a’i annog. Mae rhifynnau blaenorol o gylchgronau Chwarae dros Gymru wedi pwysleisio ffyrdd y mae timau a sefydliadau gwaith chwarae a’u partneriaid wedi bod yn cefnogi hawl plant i chwarae. Yma, rydym yn adrodd hanes rhagor o brosiectau sy’n cael eu datblygu i sicrhau bod plant yn cael cyfleoedd i chwarae’r tu allan. Yng Nghaerdydd, bydd y Prosiect Lonydd Chwarae Diogel yn gweld strydoedd cefn diffaith yn cael eu trawsnewid yn ardaloedd diogel i blant chwarae. Mae’r cynllun wedi ei ddatblygu er mwyn helpu i ailgysylltu cymunedau, darparu cyfle i drigolion adennill y gofod a chreu amgylcheddau croesawus, diogel a deniadol i bawb eu mwynhau. Mae Cyngor Caerdydd yn gobeithio y bydd y prosiect yn galluogi plant i chwarae ger eu cartrefi eu hunain a gweld eu ffrindiau tra’n aros yn agos i’w teuluoedd. Hefyd, fel rhan o fenter Dinas Cyfeillgar at Blant, bydd 1,000 o gotiau glaw yn cael eu dosbarthu i ysgolion cynradd er mwyn sicrhau y gall y plant hynny sydd heb gôt yn yr ysgol fynd allan yn ystod amser egwyl ac amser chwarae gwlyb. Yn Abertawe, dyfeisiodd gwasanaethau Parciau, Chwarae, Chwaraeon ac Iechyd y Cyngor brosiect Llwybrau Sialc. Mae’r llwybrau parhaol, gafodd eu peilota mewn pedwar parc, gyda mwy i ddilyn, yn annog plant a’u teuluoedd i fwynhau gweithgarwch yn y parc yn ystod y pandemig. Gan ddethol adrannau o lwybrau a ddefnyddir yn aml, mae’r llwybr yn cynnig opsiwn chwareus amgen yn y parc, yn enwedig pan mae’r ardaloedd chwarae’n brysur. Mae hefyd yn gwahodd chwarae yn y parc i gyd, ac nid dim ond yn yr ardal benodedig gydag offer sefydlog. Ym Merthyr Tudful, bydd pedair ysgol yn elwa o ddarpariaeth rhannau rhydd ac offer arall i’w ddefnyddio gan blant pan ddaw’r diwrnod ysgol i ben. Fel rhan o brosiect Chwarae Awyr Agored Cwm Taf Morgannwg, bydd ysgolion cynradd yn agor eu tiroedd ar ôl y diwrnod ysgol i blant chwarae gyda’u ffrindiau a’u teuluoedd. Mae’r ysgolion sy’n rhan o’r rhaglen beilot yn cydnabod bod tir yr ysgol yn cynnig cyfleoedd sylweddol i gyflawni llawer o anghenion chwarae a chymdeithasol eu cymunedau, yn enwedig yn yr ardaloedd hynny ble nad oes gan blant fynediad i erddi neu ofod y tu allan.\nLedled Cymru, roedd gan dimau chwarae adnoddau oedd ddim yn cael eu defnyddio mewn darpariaeth chwarae, felly aeth nifer ohonynt trwy eu storfeydd i greu pecynnau chwarae. Rhannwyd offer gyda phlant a theuluoedd er mwyn cynyddu cyfleoedd i chwarae yn niogelwch cartrefi teuluol. Yn Wrecsam, wnaeth Maes Chwarae Antur a Chanolfan Blant Integredig Y Fenter ddim gadael i heriau dod o hyd i a phrynu adnoddau darfu ar gefnogi chwarae awyr agored. Gan ddefnyddio adnoddau o’r maes chwarae, creodd y staff becynnau adeiladu cuddfannau a phebyll yn cynnwys ffyn helyg, cynfasau mawr o ddefnydd, tarpolin, teiars mâl, rhaff a pheli o gortyn a’u dosbarthu i’r plant. Am fwy o enghreifftiau o gymunedau chwareus yng Nghymru ymwelwch â: www.plentyndodchwareus.cymru/am-gymunedauchwareus\nChwarae dros Gwanwyn 2021 (rhifyn 57)\nChwarae tu allan mewn lleoliadau\nStrydoedd, trefi a dinasoedd cyfeillgar at blant\nCreu mannau cynhwysol i chwarae\nYr hyn y mae plant yn ddweud am fannau i chwarae\nAwgrymiadau anhygoel: iechyd a diogelwch\nCanllawiau gwaith chwarae newydd


Polisi Gwrthdaro Buddiannau | Swyddfa Cynllunio a Llywodraethu | Prifysgol Bangor\nMae Prifysgol Bangor o’r farn bod sefydlu cysylltiadau rhwng aelodau staff a chyrff allanol, megis adrannau llywodraeth, cwmnïau masnachol a diwydiant, nid yn unig er budd y cyhoedd ond hefyd o fantais i’r Brifysgol a’r unigolion dan sylw. Mae’n bosib fodd bynnag y gall cysylltiadau o’r fath esgor ar wrthdaro buddiannau. Mae’r Brifysgol wedi ymrwymo i’r egwyddor na ddylai gweithgareddau aelodau staff arwain at sefyllfaoedd lle mae gwrthdaro buddiannau’n codi neu lle ymddengys ei fod yn codi.\nMae’r ddogfen hon yn amlinellu polisi’r Brifysgol mewn perthynas â gwrthdaro buddiannau posib ac mae’n darparu canllawiau ar gyfer aelodau staff i asesu a ydyw gwrthdaro buddiannau posib yn bodoli mewn perthynas â gweithgareddau arfaethedig. Mae’n amlinellu hefyd y trefniadau ar gyfer datgelu unrhyw wrthdaro posib neu wirioneddol a ganfyddir. Felly, yn lle ceisio gwahardd yr holl weithgareddau a allai esgor ar wrthdaro buddiannau, mae’r Polisi hwn yn cynnig dull gweithredu triphlyg:\nDatgelu bob amser;\nRheoli’r gwrthdaro lle bo hynny’n ymarferol;\nGwahardd y gweithgaredd lle bo angen i warchod budd unigolyn neu fudd y cyhoedd neu fuddiannau Prifysgol Bangor;\nMae’n ddyletswydd ar bob aelod staff i ddatgelu unrhyw wrthdaro buddiannau gwirioneddol, canfyddedig neu bosib fel y diffinnir ef gan y Polisi hwn. Gall methu â datgelu gwrthdaro buddiannau arwain at gamau disgyblu.\nAt bwrpas y Polisi hwn, bydd y diffiniadau canlynol mewn grym:\n2.1 Diffinnir “Gwrthdaro buddiannau” fel:\nGweithred neu sefyllfa, wirioneddol, bosib neu ganfyddedig a allai olygu bod ystyriaethau’n ymwneud ag elw personol, neu elw’r teulu agosaf, boed yn elw ariannol neu fel arall yn dylanwadu ar unigolyn. Gall gwrthdaro fod yn uniongyrchol neu’n anuniongyrchol. Gall sefyllfaoedd o’r fath gynnwys y canlynol ond nid ydynt yn gyfyngedig iddynt:-\nSwydd Cyfarwyddwr Gweithredol ac Anweithredol\nTrwyddedu Eiddo Deallusol\nGweithgareddau a Gwaith Ymgynghori Allanol\nAddysgu ac Asesu perthnasau agos (mae Polisi’r Brifysgol ar y Berthynas rhwng Staff a Myfyrwyr yn rhoi arweiniad pellach ar y mater hwn)\nCyflwyno cyrsiau/rhaglenni Datblygiad Proffesiynol Parhaus\nMae’r term yn cynnwys gwrthdaro dyletswyddau (lle, er enghraifft, mae dyletswydd unigolyn i’r Brifysgol yn gwrthdaro â dyletswyddau’r person hwnnw fel cyfarwyddwr cwmni deillio), hawliau, ymrwymiadau, buddiannau a gwrthdaro tebyg pa un ai fel unigolyn neu fel cynrychiolydd Prifysgol Bangor.\n2.2 Diffinnir “aelod staff” fel yr holl staff academaidd ( gan gynnwys staff er anrhydedd), academaidd-gysylltiedig, staff ar gontract cyfnod penodol a’r holl aelodau staff eraill gan gynnwys staff technegol, clerigol/ysgrifenyddol a gwaith llaw.\n2.3 Mae “gwybodaeth gyfrinachol” yn cynnwys unrhyw wybodaeth, megis cofnodion meddygol, cofnodion adnoddau dynol, cofnodion myfyrwyr, cofnodion diogelwch, gwybodaeth busnes, eiddo deallusol, hawliau cronfa ddata, gwybodaeth am ddewis contractwyr/ isgontractwyr cyn cyhoeddiadau swyddogol, gwybodaeth ymchwil y mae angen ei chadw dan gyfyngiadau (yn cynnwys ond heb fod yn gyfyngedig i ganlyniadau ymchwil, tablau, graffiau, fformiwlâu, cyfarpar, trefn arbrawf, cod cyfrifiadurol, dyluniadau peirianneg, rhestr darnau a llyfrau nodiadau labordy).\nYn ogystal â datgan unrhyw wrthdaro buddiannau gwirioneddol, canfyddedig neu bosib yn unol â’r Polisi hwn mae gofyn i unigolion sy’n dal y swyddi canlynol gyflwyno datganiad blynyddol o fuddiannau allanol:\nAelodau'r Pwyllgor Gweithredu\nPenaethiaid Sefydliadau Ymchwil ac Unedau Hunan-Gyllido\nPenaethiaid Adrannau Canolog\nUwch Swyddogion Gweinyddol\nSwyddogion y Brifysgol sy’n Gyfarwyddwr Cwmnïau sy’n gysylltiedig â’r Brifysgol\nAelodau uwch o’r staff academaidd\nCofnodir y datganiadau hyn ar Gofrestr, a gedwir gan Swyddfa Cynllunio & Llywodraethu, a fydd yn cynnwys enw pob unigolyn, yn ogystal â’r wybodaeth a ddarperir ar y ffurflen ddatgan. Bydd y Gofrestr yn ddogfen gyhoeddus a arolygir yn rheolaidd gan archwilwyr a chan Wasanaeth Archwilio a Sicrhau Risg HEFCW. Dylid nodi y cedwir at ofynion Deddf Gwarchod Data 1998 mewn perthynas â’r holl wybodaeth bersonol a ddelir.\nCynhwysir canllawiau’r Brifysgol ar Letygarwch Corfforaethol yn y Polisi hwn yn Atodiad 1.\nYm mhob achos cynghorir aelodau’r Cyngor a staff i restru unrhyw fuddiannau personol, ariannol neu fanteisiol a allai - neu a allai pe baent yn hysbys i’r cyhoedd - gael eu gweld fel pe baent yn ymyrryd â chyfrifoldeb fel aelodau’r Cyngor neu staff i weithredu’n unig er lles gorau’r Brifysgol. Fe’u cynghorir felly, i ystyried cofrestru buddiannau perthnasol gwybyddus gwŷr/gwragedd, partneriaid neu blant. Cynghorir aelodau hefyd i ddatgelu unrhyw eiddo (boed yn rhydd-ddaliad neu ar brydles) sy’n ffinio ag unrhyw eiddo sy’n berchen i’r Brifysgol neu a ddefnyddir ganddi. Cyfeirir y wybodaeth a ddelir ar y Gofrestr yn flynyddol at aelodau’r Cyngor a’r staff i’w diwygio, ond fe’u cynghorir, fodd bynnag, i roi gwybod i’r Pennaeth Cydymffurfio cyn gynted ag y bo modd am unrhyw newidiadau perthnasol yn eu hamgylchiadau y mae angen eu cofnodi ar y Gofrestr. Yn ogystal â datganiadau a wneir o dro i dro o dan delerau’r Polisi hwn caiff cofnodion eu diweddaru’n rheolaidd a bydd gofyn i aelodau staff ddarparu gwybodaeth wedi ei diweddaru yn ôl y gofyn. Mae’r Brifysgol yn cadw’r hawl hefyd i fonitro ac archwilio cydymffurfiad â’r Polisi hwn ar hap.\nCynhelir archwiliad blynyddol o’r gofrestr, a hwylusir gan yr aelod staff yn Swyddfa Cynllunio & Llywodraethu sy’n gyfrifol am y polisi hwn.\nAtodiad 1: Rheoli Gwrthdaro\nAtodiad 2: Canllawiau ar Letygarwch Corfforaethol


Mijwiz - Wicipedia\nOfferyn cerddorol traddodiadol sy'n wreiddiol o hauran yng ngogledd Gwlad Iorddonen yw'r mijwiz. Erbyn hyn mae'n offeryn poblogaidd ym Mhalesteina, Libanus, Jordan a Syria . Mae ei enw yn golygu "deuol" mewn Arabeg, oherwydd ei fod yn cynnwys dwy bibell gyrs fer o fambŵ wedi'i gosod gyda'i gilydd, gan wneud y mijwiz yn offeryn chwythbrennau sengl.\nMae'r mijwiz yn cynnwys dwy bibell o'r un hyd; mae gan bob pibell tua phump neu chwe thwll bach ar gyfer y bysedd. Mae angen techneg chwarae arbennig o'r enw "anadlu crwn", sy'n anodd ond yn cynhyrchu tôn barhaus, heb doriad i gymryd anadl.\nMae'r mijwiz yn cael ei chwarae yn y Lefant fel cyfeiliant i ddawnsio bol neu dabke, dawns linell werinol y Lefant. Mae'r mijwiz fwyaf poblogaidd heddiw yn y Lefant (Palesteina, Libanus, Syria a'r Iorddonen). Mae llawer o ganeuon gwerin poblogaidd naill ai'n cynnwys y mijwiz ar recordiadau, neu'n cynnwys enw'r offeryn yng ngeiriau'r gân. Un enghraifft yw'r gân dabke enwog o Libanus "Jeeb el Mijwiz ya Abboud" gan y canwr Saba.\nMae'r mijwiz hefyd yn gysylltiedig â'r Arghul (neu yarghoul) sy'n cynnwys un bibell fer gyda phum i chwe thwll a phibell hirach wedi'i chysylltu â hi yn union fel y mijwiz, ac sy'n cynhyrchu sain debyg iawn iddi.\nMae'r mijwiz fel yr arghul yn rhagflaenydd i'r pibgod Albanaidd, ond yn yr achos hwn ar gyfer y mijwiz, mae bochau y chwaraewr gyda'u hanadl crwn yn gweithredu fel y bagiau sy'n cynnwys yr aer fel pibell bag dynol.\nWedi dod o "https://cy.wikipedia.org/w/index.php?title=Mijwiz&oldid=7957101"\nOfferynnau cerdd Arabaidd\nNewidiwyd y dudalen hon ddiwethaf ar 13 Ebrill 2019, am 23:04.


£100m o gyllid i wneud ysgolion a cholegau yn Covid-ddiogel – Golwg360\nMae Llywodraeth Cymru wedi cyhoeddi y bydd ysgolion a cholegau yn derbyn £103m o gyllid wrth i ddysgwyr ddychwelyd ar gyfer y tymor newydd mis yma.\nBydd £50m yn cael ei ddarparu drwy law’r awdurdodau lleol drwy’r rhaglen Cymunedau Cynaliadwy ar gyfer Dysgu.\nBwriad yr arian yw helpu ysgolion i wneud gwaith atgyweirio a gwella cyfalaf, gan ganolbwyntio ar fesurau iechyd a diogelwch, fel gwella awyru.\nBydd yr arian hefyd yn cael ei ddefnyddio i gefnogi datgarboneiddio.\nAr ben hynny, dywed Llywodraeth Cymru y bydd £45m o gyllid refeniw yn helpu i gefnogi cyllidebau ysgolion, gan gynorthwyo ysgolion wrth iddyn nhw barhau i ddelio ag effeithiau parhaus y pandemig a pharatoi ar gyfer gofynion y cwricwlwm newydd.\nBydd £8m ychwanegol yn cael ei ddarparu i golegau addysg bellach, er mwyn sicrhau bod dysgu’n gallu parhau’n ddiogel a sicrhau nad yw’r pandemig yn effeithio ymhellach ar y dysgwyr mwyaf difreintiedig.\n“Rwy’n gwybod bod ysgolion a cholegau wedi wynebu cyfnod anodd iawn ac mae pawb ar draws y gweithlu wedi gweithio’n eithriadol galed i gwrdd â heriau’r pandemig,” meddai Jeremy Miles, Ysgrifennydd Addysg Cymru.\n“Bydd y cyllid hwn yn cefnogi ein hysgolion a’n colegau ymhellach i gadw’r lleoliadau mor ddiogel â phosibl o ran Covid.\n“Bydd y cyllid a gyhoeddwyd heddiw yn ein helpu i sicrhau cynaliadwyedd ar draws y sector – boed yn gynaliadwyedd amgylcheddol a gyflawnir drwy ddatgarboneiddio, neu gynaliadwyedd o ran darpariaeth.”\nCafwyd hyd i Ryan O'Connor yn anymwybodol yng Nghasnewydd fis Mehefin y llynedd


Cadw’n brysur – DyffrynNantlle360\nHer yr Ewros, Côr Rhithiol a Nosweithiau Zoom.\nHer yr Ewros, Côr Rhithiol a Nosweithiau Zoom dyma rai o’r pethau y mae aelodau o’r Clwb wedi bod yn eu gwneud yn ystod yr wythnosau diwethaf i gadw’n brysur.\nGyda phencampwriaeth yr Ewros i fod i gychwyn ar 12 Mehefin a pharhau hyd nes 12 Gorffennaf, penderfynodd Ffermwyr Ifanc Eryri ymgymryd â her i nodi’r achlysur. Fel Sir, rydym wedi herio aelodau a chyfeillion y Mudiad i gerdded, rhedeg neu feicio cyfanswm o 5,557.1 o filltiroedd. Pam hynny medda chi? Wel, dyna gyfanswm y milltiroedd y byddai rhaid teithio o Swyddfa’r Sir yng Nghaernarfon i Bern – Prif ddinas Y Swistir, Anakara – Prif ddinas Twrci a Rhufain – Prif ddinas Yr Eidal. Pam y gwledydd rheini? Wel dyna’r dair gwlad oedd Cymru i fod i’w hwynebu ym mhencampwriaeth yr Ewros.\nEin gobaith drwy ymgymryd â’r her yw i godi arian tuag at y Sir a Sefydliad y DPJ – dwy elusen sydd yn gwneud gwaith amhrisiadwy o fewn y diwydiant amaeth a dwy elusen sydd yn agos iawn at galonnau aelodau’r Clwb. Gallwch gyfrannu tuag at ein her drwy ddilyn y ddolen yma.\nYn ogystal â’r her, mae rhai o aelodau o Gôr y Sir wedi recordio fersiwn rithiol o glasur Caryl Parry Jones – Gorwedd gyda’i Nerth. Diolch i Gronw Ifan, Mirain Glyn ac Elin Angharad Davies am eu holl waith wrth roi’r côr hwn at ei gilydd ac i Anni a Catrin am gynrychioli’r Clwb. Gallwch wrando ar y Côr drwy ddilyn y ddolen yma.\nMae misoedd bellach ers i ni gael noson Clwb a ninnau ddim callach pryd y cawn ail gychwyn nosweithiau Clwb felly, rydym wedi penderfynu ail gychwyn ein nosweithiau Clwb a hynny bob pythefnos dros gyfrwng Zoom. Cawsom ein noson gyntaf yr wythnos diwethaf gyda Chwis dan ofal Sian ein Arweinyddes. Diolch i Sian am fod yn gwis feistr a llongyfarchiadau mawr i Glesni am ddod yn fuddugol. Yr wythnos nesaf, rydym am gael gêm o Bingo ac mae sawl syniad arall ar y gweill.\nDigon i’n cadw ni yn brysur am y tro felly!


Datganiad Ysgrifenedig: Coronafeirws newydd Wuhan | LLYW.CYMRU\nDatganiad Ysgrifenedig: Coronafeirws newydd Wuhan\nMae Llywodraeth Cymru yn cadw llygad fanwl ar ymddangosiad coronafeirws newydd sy'n tarddu o Wuhan yn Tsieina. Gan ei fod yn ymledu i ardal ddaearyddol ehangach a bod tystiolaeth ei fod yn cael ei drosglwyddo o un person i’r llall, mae’n debygol y bydd angen asesu pobl yng Nghymru ac yng ngweddill y Deyrnas Unedig.\nMae asesiadau’n dal i gael eu cynnal i ganfod pa mor ddifrifol yw’r salwch a pha mor bell mae wedi lledaenu. Nid yw Sefydliad Iechyd y Byd wedi datgan Argyfwng Iechyd y Cyhoedd sy'n Destun Pryder Rhyngwladol ac nid yw'n argymell unrhyw gyfyngiadau ar deithio nac ar fasnach.\nAr hyn o bryd, bernir mai isel yw’r risg i’r Deyrnas Unedig, a hyd yma nid oes unrhyw achosion o’r coronafeirws newydd wedi cyrraedd Cymru na gweddill y DU. Rydym yn trin hwn fel digwyddiad iechyd y cyhoedd ar lefel uwch ac yn cydweithio’n agos â gwledydd eraill y DU. Mae’r bygythiad o du clefydau heintus yn un sydd gyda ni’n wastadol ac mae gan y GIG yng Nghymru, ynghyd ag ymatebwyr allweddol eraill, gynlluniau ar waith i ddiogelu iechyd y cyhoedd.\nMae Prif Swyddogion Meddygol ac asiantaethau iechyd y cyhoedd yn y pedair gwlad yn cydlynu eu camau gweithredu fel bod Cymru a’r DU yn barod i ymateb i unrhyw ddatblygiadau pellach o ran y digwyddiad iechyd cyhoeddus hwn.